Soziolinguistika | Allartean\nEtiketaren artxiboa: Soziolinguistika\n2022-02-07 -n allartean-kargitaratuta\nGustatu zait BABESGUNE kontzeptua.\nMaite Puigdevall irakaslearen bi hitzaldi ikusi ditut sarean: (a) L’aprenentatge del català: de l’aula als entorns d’ús (VIII Jornada sobre Llengua i Societat als Territoris de Parla Catalana) eta (b) Què són i com es creen els espais lingüistics segurs? (V Jornada de Dinamització Lingüística). Oso kontzeptualizazio interesgarria iruditu zait:\nHaren esanetan, katalanak bi arazo ditu: (a) gaztelaniarako konbergentziaren araua (horren arabera, katalan-hiztuna gaztelerara igaroko da, aurrean duen pertsonak gazteleraz egiten badu), (b) gaztelaniaren interposizioaren araua (katalan-hiztunak, mundura irekitzen denean, gaztelania erabiltzen du zubi-hizkuntza moduan).\nBien konbinazioak oztopatu egiten du hizkuntzaren adopzioa. Ezin hizkuntza berri bat adoptatu (mudantza linguistikoa), hizkuntza erabiltzeko aukerarik ez dadago. Hizkuntza erabiltzeko espazioak, denborak eta harreman-sareak funtsezkoak direla azaltzen du.\nHorretarako gune seguruen beharra aldarrikatzen du. Kontzeptua pentsamendu feministaren baitan sortu zen, LGTBI pertsonen testuinguruan. Soziolinguistikaren esparrura ekarrita, gune seguruak (babesguneak) gizarte-espazioak dira, non katalana ondo eta zuzen erabitzeko presioa arindu egiten den; horregatik, hiztun berriek beren auto-errepresentazioarekin esperimentatu ahal dute, gerora beste espazioetara zabaltzeko.\nGune seguruak (babesguneak) edo zubi-espazioak bi eratakoak direla adierazten du: (a) berariaz hizkuntza praktikatzeko sortutakoak (gure mintzalagunak, esate baterako; edo AUZOKO taldeak); (b) dagoeneko existitzen diren taldeak, interes jakin baten inguruan biltzen direnak, hizkuntzaren erabilera trinkoa egiten dutenak, eta une jakin batean paper hori jokatzeko erabakia hartzen dutenak (kultur taldeak, kirol elkarteak…).\nHorren guztiaren atzean, bada kontzeptu bat niri izugarri potentea iruditzen zaidana: agentzia kolektiboa. Komeniko luke horretan sakontzea, baina hori hurrengo baterako utziko dut.\nEuskal Herrian ibilbide interesgarria izan du BABESGUNE kontzeptuak. Etorkizunean ere, are ibilbide oparoagoa izan dezake:\nBAT aldizkariaren azken-aurreko alean bazen horri buruzko artikulu bat: Ekintza-ikerketa partehartzailea euskararen hiztun aktibo bihurtzeko babesgune eta zubi-espazio.\nEuskara Kirolkide proiektuaren oinarrian erabat zentrala da babesgune kontzeptua: proiektuaren gako-ideietako bat da, hain zuzen, euskarari dagokionez, kirol klubak babesgune izan daitezkeela bertan biltzen diren gaztetxoentzat. Horretan sakondu nahi dute. Nola bihurtu kirol entitate bat babesgune? Zein izan behar dira babesgune baten ezaugarriak?\nMigrazioez eta harrera linguistikoaz ari garela… gurean ere, Katalunian bezala, babesguneek oso ekarpen interesgarria egin dezaketela iruditzen zait. Litekeena da esperientzia bat edo beste egotea, baina oraindik asko dago lantzeko.\nPortzierto… ohartu zarete ARIGUNEtik BABESGUNEra ze tarte txikia dagoen?\nKategoriak Sailkatu gabea\t| Etiketak AgentziaKolektiboa, Babesgune, HiztunBerriak, Kirolkide, Soziolinguistika, SoziolinguistikaKlusterra\t| Utzi erantzuna\n2021-03-16 -n allartean-kargitaratuta\nALISON PHIPPS Glasgowko unibertsitateko irakaslea da. Errefuxiatuei lotutako gaiak lantzen ditu, kulturartekotasuna, eleaniztasun kritikoa, hizkuntzen irakaskuntzaren ikuspegi dekoloniala eta abar. Horietako kontu asko Decolonising Multilingualism (Struggles to Decreate) liburuan azaltzen ditu. Idazkera berezia erabiltzen du: prosaren eta poesiaren hibrido moduko bat. Atal bat Interneten eskuratu ahal da: Manifestu txiki bat eleaniztasuna dekolonizatzeko (pdf).\nHaren ideietako asko erdi-euskaratu eta erdi-egokituz gero, honelako zerbait gera liteke:\nEta... egia balitz\nmenperatu eta azpiratu egiten dituela\nhizkuntza txiki zenbait?\nEta egia balitz?\nEleaniztasuna dekolonizatu behar badugu...\nzeren zain gaude?\nEz da behar teoria gehiago,\nBaina egin behar da.\nEgiten ahalegintzea da egiteko modu bakarra.\nEgin behar badugu,\nHegoalde globalera begira dezagun,\nBada hor zer ikasi.\nBadira hor erreferente baliotsuak.\nEgin behar badugu, inprobisatu dezagun.\nSor ditzagun ideia berriak.\nDekolonizazioa arte bat da. Sormena.\nEgin behar badugu, bidaideak beharko ditugu: aliatuak eta konplizeak\nElkarrekin konspiratu egingo dugu;\ncon-spirāre: elkarrekin hartu arnas.\nEgin behar badugu, errelato bat beharko dugu, poetika bat,\naktibismoa ere bai.\nEgin behar badugu... maila bietan egingo dugu:\nlokalean eta globalean.\nTokiko hizkuntzak erabiliko ditugu:\nkomunitateek beren mundua izendatzeko erabiltzen dituzten\neleak eta aleak.\nEgin behar badugu, hizkuntza txiki anitzetan egingo dugu.\nHainbat burutazio 😉\nBat. Hizkuntza indarberritzeaz ari garela, Kataluniara, Quebecera edo Europara begiratu izan dugu sarri. Gehienok berriki hasi gara ohartzen hegoalde globalean ere badela erreferenterik eta ikasbiderik. Izen batzuk orain hasi gara ezagutzen. Esperientzia batzuk ere bai.\nBi. Dekolonizatzea autozentratzea ere bada, eta gure tradizioari begiratzea. Askoren ustez, Txepetx izan zen euskal soziolinguistika kritikoaren sortzailea. Gehiegi esatea ote da? Agian. Baina merezi du haren ideiak errebindikatzen jarraitzea; beste hainbat erreferenterekin batera. Niretzat badira izen funtsezkoak: Txillardegi (jakina), Joxe Azurmendi, Erize, Inazio Agirre… bakan batzuk aipatzeagatik.\nHiru. Hizkuntzen pedagogia ere dekolonizatu beharra aldarrikatzen du Alisonek. Euskaltegien munduan gauza interesgarriak egin direla iruditzen zait; baina, orohar, esango nuke ingelesaren irakaskuntzari lotuegi garatu dela. Ez da kritika bat. Logikoa ere bada: negozio bat da ingelesaren irakaskuntza, eta negozioa dagoen lekuan egon ohi da ikerketarako dirua. Baina… gogoratzen duzue AEK-k argitaratzen zuen ELE aldizkaria? Lehenengo zenbakietan Ekintza Bidezko Ikaskuntza edo Kulturgintza izeneko metodologia landu zuten luze-zabal. Zer esango dizuet, bada! Nabaria da Paulo Freireren eragina. Ahaleginak egin ziren ideia horiek praktikara eramaten, baina ezin izan ziren errotu. Batzuetan inpresioa dut egun puri-purian dagoen Ataza Bidezko Ikaskuntza badela, nonbait, haren bertsio desideologizatu moduko bat.\nLau. Hezkuntza arautuaren kasuan ere joera berriak omen datoz. Translanguaging da modako hitz berria. Haren arabera, eskolan hizkuntza guztiek izan behar dute lekua, eta ez omen da egokia hizkuntza bakoitza era isolatuan landu nahi izatea, gizartean isolatuak ez daudelako. Iñaki Martinez de Lunari zeozer irakurri diot horretaz. Haren ustez, arriskutsua izan daiteke kontzeptu hori besterik gabe gureganatzea. Desastre txiki bat izan liteke, horrek euskarari lekua murrizten badio. Beharrezkoa da, haren esanetan, aurrez lanketa kritiko bat egitea: irakurketa propio bat, gure errealitatetik abiatuta. Guk geuk definitu behar dugu gurean kontzeptu hori nola aplikatu.\nAlison Phippsekin jarraitzera animatzen bazarete, badu TED hitzaldi horietako bat youtuben. Hemen: Mundu eleanitzetan bizitzen ikastea. On egin!\nKategoriak Sailkatu gabea\t| Etiketak Dekolonialismoa, Eleaniztasuna, Soziolinguistika\t| Utzi erantzuna\n2019-11-03 -n allartean-kargitaratuta\nLa fi de l’esperit\nKategoriak Sailkatu gabea\t| Etiketak BesteHizkuntzak, HizkuntzaAniztasuna, Soziolinguistika, Zinema\t| Utzi erantzuna\nElebidun hartzaileak – Bilingües pasivos\n2019-10-07 -n allartean-kargitaratuta\nSOZIOLINGUISTIKA hiztegiaren arabera, elebidun hartzailea da euskaraz nekez hitz egin edo hitz egin ez arren, ondo ulertu edo irakurtzen duen pertsona. Gaztelaniaz, bilingüe pasivo; frantsesez, bilingue passif; ingelesez, passive bilingual speaker. Hiztegiak ez du argitzen pertsona batek noraino ulertu behar duen, euskaldun hartzailea izateko; ezta norainoko zailtasuna den onargarria.\nTerminologian ere ez dago adostasun handirik: ia-euskalduna erabiltzen da, quasi-bilingue, erdi-elebiduna, elebidun asimetrikoa, elebidun pasiboa… Sesquilinguismo da entzun ditudanetik bitxiena. Uste dut Txepetxek erabili izan zuela. Sesqui, izatez, jatorri latinoa duen aurrizki bat da: “bat eta erdi” esan nahi du. Hots, sesquilingue hizkuntza bat eta erdi dakien pertsona da.\nJuan Carlos Moreno Cabrera irakaslearen ustez, ekolinguismoaren ikuspegitik, horrelako kategoria estatikoak aberrazio bat dira. Zer da hizkuntza eta erdi jakitea? Haren ustez, denak gara eleanitzak, denok baitugu era bateko edo besteko hizkuntza-errepertorio bat.\nGarrantzitsua da errepertorioaren ideia.\nProbokazio baten moduan kontatzen du Moreno Cabrerak. Esan ohi du ez dela egia gaztelaniak 400 miloi hiztun dituenik, gaztelania ez baita hizkuntza homogeno bat, baizik eta hizkuntza-sorta bat. Harek madrileko hizkuntzan hitz egiten duela dio, Salamancako hizkuntzaren berdin-berdina ez dena… baina ez duela batere arazorik Salamancako hizkuntza ulertzeko, hura ere bere errepertorioaren parte baita.\nMoreno Cabrerak ez du “hartzaile” hitza erabiltzen. Harek gaitasun analitikoa eta gaitasun sintetikoa bereizten ditu, terminologia deskontaminatu nahian. Gaitasun sintetikoa hizkuntza horretan espresioak sortzeko gaitasuna da: hitz egiteko edo idazteko. Gaitasun analitikoa hizkuntza hori ulertzeko gaitasuna da. Hortaz, elebidun sintetikoak eta elebidun analitikoak daude. Haren esanetan, lotura dago bien artean: hizkuntza batean gaitasun sintetikoa eskuratzen dugun heinean, horrek gaitasun analitikoa ematen digu, beste hainbat hizkuntzatan. Gaitasun horiek guztiak gure errepertorioa osatzen dute.\nGalizieraren eta gaztelaniaren arteko hiztun tipologia bat asmaten saiatu da, esate baterako:\nm cast : elebakarra gaztelaniaz\nm gal : elebakarra galizieraz\nb a gal : elebidun analitikoa galizieraz, galiziera ulertzen du\nb a cast : elebidun analitikoa gaztelaniaz. Hortaz, galizieraz hitz egiten du, eta gaztelania ulertu\nb s cas gal : gaztelaniaz hitz egiten du, galizieraz ere bai, nahiz eta gaztelaniaren eragina nabaritu\nb s gal cas : galizieraz hitz egiten du, baina gaztelaniazko gaitasun sintetikoa du ere bai\nAzken bi tipo horien artean pauso txiki bat besterik ez da, elebidun sintetikoak dira biak, baina aldatu egiten da hizkuntza dominantea. Moreno Cabreraren ustez, oso urrats sotila da, oso txikia, ia oharkabean gertatu ohi dena, baina oso garrantzitsua. Determinantea izan daiteke, hizkuntza ordezkapenerako lehen pausoa baita.\nSoziologiak kategoriak eraikitzen ditu, mundua hobeto ulertzeko: elebiduna, elebidun hartzailea, erdalduna… Baina komeni da ohartzea analisirako kategoriak direla, eta ez besterik.\nKategoriak Sailkatu gabea\t| Etiketak ElebidunHartzaileak, MorenoCabrera, Soziolinguistika\t| Utzi erantzuna\nSoziolinguistika urbanoa: hirien anonimatoa\n2018-10-30 -n allartean-kargitaratuta\nAurki argitaratuko bide da VI. mapa soziolinguistikoa. Aurrekoetan bezala, Biztanleriaren eta Etxebizitzen zentsuan oinarriturik egongo da eta oraingoan 2016ko datuak emango ditu. Irakurketa oraindik zabaldu ez bada ere, datu gehienak eskuragarri daude EUSTATen web orrian. EAEko datuak dira eta ez euskararen lurralde osokoak.\nHiriei begira jarrita:\nAutonomia Erkidegoan 6 udalerri daude 50.000 biztanle baino gehiago dituztenak: Bilbo,Gasteiz, Donostia, Getxo, Irun eta Barakaldo\nUdalerri horietan ia miloi bat pertsona bizi dira (zehazki 978.620); EAEko biztanleen % 46,1. Arabako kasua are deigarriagoa da, Arabako lau biztanleetatik hiru hiriburuan bizi baitira.\nEuskaldunen portzentajea % 25,3tik % 46,0ra bitartekoa da. Barakaldon da txikiena eta Donostian handiena. Batez bestekoa %32,3 da: hiru biztanleetatik bat euskalduna. Sei udalerri horietan 316.620 euskaldun bizi dira eta 197.362 euskaldun hartzaile.\n2011ko datuen arabera, euskaldun berrien ia erdia (% 49,3) sei udalerri horietan bizi ziren. Barakaldon eta Gasteizen lau euskaldunetatik hiru pasatxo ziren euskaldun berriak.\nEuskal Herri urbanoaren aurpegi bat da, baina ez bakarra. Xabier Aierdiri entzun diogu, globalizazioaren ondorioz, hiri-kultura erabat gailendu egin dela Euskal Herri osoan. Hiri handietan, hirigune txikiagoetan eta herrietan ere bai. Bere esanetan, Euskal Herria oso herri modernoa da, eta euskaldunok are modernoagoak.\nEdonola ere, hirigune handi horiek arazo bereziak sortzen dituzte. Euskara herrietako kontestu komunitarioetan gorde da hobekien. Hiriaren dinamikak erantzukizuna leundu eta desagerrarazi omen du, Xabier Aierdiren hitzetan. Euskaldunari erantzukizunez jokatea eskatu zaio baina hirietan euskalduna askeago sentitu da erantzukizun horri itzuri egiteko: are gehiago bere burua euskaldun osotzat hartzen ez duten euskaldunen kasuan.\nHonela dio Aierdik:\n… hiriak euskaratik askatzeko balio diezaguke. Aurreko belaunaldi euskaldunentzako, konplexua sortzen zeneko tokia zen hiria, onarpena bakarrik arlote edo ezjakinaren rolak betetzetik zetorrelarik. Ondorioa? Isiltasuna! Gaur, ordea, hiztun osoa ez denarentzako, hiria hainbat koertziotik urruntzeko ezkutaleu aproposa da, hirian baino ez gara (edo izan gaitezke) anonimoak eta. Hirian isiltasuna hobeto izkutatu daiteke, behar den baino euskaraz gutxiago hitz eginda.\nArmairutik ateratzeko deia egin zaigunean, armairu handi, goxo eta eroso bat aurkitu dugu hirietan. Jakinmina dut euskaraldia Bilbon, Gasteizen, Getxon eta Barakaldon zer izango den ikusteko. Iruditzen zait hirietan ahalegintxo gehigarri bat egin beharko dugula gure rola txintxo-txintxo betetzeko, bereizgarria ez disimulatzeko, eta anonimatoan urtzeko tentazioan ez erortzeko.\nEta, halere, optimista naiz. Animoso eta gogotsu ikusten ditut hirietako euskaldunak!\n* Xabier Aierdiren testua, BAT aldizkarian: Mintzajardunaren azken urteotako bilakaera. Mikel Zalbideren testuaren inguruko hausnarketa marjinalak.\nKategoriak Sailkatu gabea\t| Etiketak EuskalHiria, Euskaraldia, Hiriak, Hiztunak, Soziolinguistika, SoziolinguistikaUrbanoa\t| Utzi erantzuna\nHiztun osoa nor den\n2018-10-07 -n allartean-kargitaratuta\nSANCHEZ CARRION Txepetxi entzun genion lehen aldiz hiztun osoa zer zen (ez dakit harek asmatua ala beste inondik ekarria). Haren esanetan, ibilbide naturala zein kulturala, biak bete dituzten hiztunak dira hiztun osoak:\n(a) Batetik, ibilbide naturaletik abiatuta (A), euskaraz etxean ikasi ondoren euskaraz kulturizatu den (B) eta euskaraz aktiboa den euskalduna: AB\n(b) bestetik, ibilbide kulturaletik hasita (B), euskara euskaltegian edota ikastetxean ikasi ondoren euskara erabat barneratu eta euskaraz “natibizatu” (A) egin den euskalduna: BA\nAB eta BA tipoetako hiztunak dira, alegia.\nHiztun osoak euskararen komunikate linguistikoaren nukleoa osatzen dute: erdigunea. Ez dut erreferentziarik aurkitu, baina uste dut nonbait esana duela AB eta BA tipologiak erabat osagarriak direla: AB-k denik eta gaitasun-mailarik altuena aportatzen dio hizkuntza komunitateari, eta BA-k daitekeenik eta motibazio-mailarik altuena.\nDena den, hasierako adiera hori lausotuz joan da, eta oharkabean hiztun osoa soil-soilik hizkuntza gaitasunarekin lerratu izan dugu. Horren arabera, hiztun osoa goi mailako ezagutza duena da: edozein egoeratan erraztasunez euskaraz jarduteko gai dena. C2 mailako euskaraduna, alegia.\nBAT aldizkariaren 99 eta 100 zenbakietan EUSKARAREN BILAKAERA SOZIOLINGUISTIKOA proiektuaren azalpena ageri da. Horietako lehenean Iñaki Martinez de Lunak euskararen transmisioaren eta hizkuntza gaitasunaren 30 urteko bilakaeraren birpasa egin du; eta oso ahalegin interesgarria egin du hiztun osoaren kontzeptua bere lekuan jartzeko. Labur-labur honela azaldu du:\nHizkuntzaren jabekuntzaren plangintzaz hitz egiteko orduan, hezkuntza arloa eta helduen euskalduntzea bete-betean sartzen dira. Zailagoa da, ordea, bertan familia bidezko transmisioari lekua egitea.\nTransmisioa osatze aldera, Paula Kasaresek sozializazio kontzeptua proposatu zuen eta berehala adoptatu genuen. Sozializazioaz hasi ginen, sozializazioaren markoa ondo barneratu gabe.\nMartinez de Lunak hizkuntza-sozializazioa hamar puntutan azaltzen du:\nHizkuntza bizia ikasten da, ez gramatikaren moduko ezagutza formalik;\nSozializazioak hiru prozesu ditu: kognitiboa, identifikaziozkoa eta afektiboa;\nTaldearen hizkuntza soilik ez, harreman sareak ere bereganatzen dira;\nSozializazioaren bidez, hizkuntza-komunitatearekiko atxikimendua eta talde kohesioa lortzen dira;\nHizkuntza-komunitatea birsortzen da;\nHizkuntza bizitzan zehar ikasten da etengabe, eta premia berrietara egokituz joango gara;\nLehen sozializazioa, funtsezkoena, haurtzaroan gertatzen da, batez ere familian\nBigarren sozializazioa jarraian gertatzen da, hezkuntza sisteman, aisialdian, lagunarteko giroan, hedabideen bitartez, etab.;\nEgoera sozial bakoitzeko hizkuntzaren egokitasuna eta erabilera premiak barneratzen dira;\nHiztuna ez da erabat determinatua; partaide aktiboa da eta jasotakoa alda dezake.\nHortaz, gizakiok ez gara gizarteko kide jaiotzen, egin egiten gara, prozesu luze baten ondorioz. Prozesu hori da sozializazioa, baita hizkuntza-sozializazioa ere. Hizkuntzaren transmisioa sozializazio-prozesuaren atal bat da.\nHorren guziaren argitik, askoz errazagoa da hiztun osoa zer den hautematea. Komunikazio-gaitasuna zein hizkuntza-kontzientzia dituen hiztuna da hiztun osoa, bere sozializazio-prozesuan osagai identitarioak eta afektiboak jaso dituena. Jon Sarasuak hiru adjektibo erabili izan ditu horretarako: euskaldun kontziente, konpetente eta kontsekuentea. Horiek ere ederrak dira, ez zaizue iduritzen?\nBibliografia: Euskararen transmisioa eta gaitasuna eta aurrera begirako erronkak. Iñaki Martínez de Luna. In BAT Soziolinguistika Aldizkaria 99, 2016 (pdf).\nKategoriak Sailkatu gabea\t| Etiketak HiztunOsoa, MtzdeLuna, Soziolinguistika, Txepetx\t| Utzi erantzuna


CuriosidadesBitxikeriak - Ayuntamiento del Valle de Erro / Erroibarko Udala\nXX. mendearen hasieran galdu zen Erroibarren ingurutxoa dantzatzeko ohitura; dantza hori larrainean dantzatu ohi zen. Aurizberrin badu berezko izena, “Aurizberriko ingurutxoa”. Beste dantza tipikoak jota, katadera-dantza eta soka-dantza ziren eta Mezkiritzen, Orondritzen eta Aintzioan “sequía” izenekoa dantzatu ohi zen, gizon eta emakumeek korroan eskutik helduta.\nEgun dantza horiek ez dira ohikoak baina berreskuratzeko ahaleginari esker zenbait herritako jaietan ikus daitezke.\nTxistua eta gaita oso entzunak izan dira ibarrean. Txistua, ttunttun izenez ezagutua, gehien erabiltzen zena izan da. Ibarreko azkeneko ttunttun jolea Aintzioako Silverio Villanueva izan zen. Silverio bere gisa ikasi zuen eta ibarreko zein inguruko ibarretako herri guztietan ibili zen ttunttuna jotzen herrietako bestetan.\nGaita XX. mendearen hasierako hamarkadetan sartu zen indarrez eta txistua ordezkatu zuen; geroago boskoteak, akordeolariak eta haize-bandak iritsi ziren gurera.\nBestetako oinarria musika, dantza eta gastronomia izan dira eta egun ere badira.\nEskualdean gehien zabaldu eta errotu den jolasa pilotarena da, “esku pilota” bereziki.\nMezkiritzen Bost-kirol txapelketa ospatzen da 1981etik; hauek dira jokatzen diren modalitateak: pala motza, larruzko paleta, sare, gomazko paleta eta esku pilota. Egun txapelketa abuztuaren bukaera hasi eta urriaren hasieran bukatzen da eta partiduak asteburuetan jokatzen dira.\nEgun bi talde daude eta modalitate bakoitzean jokalari batek jokatzen du; duela urte batzuk pilotari bakoitzak modalitate guztiak jokatzen zituen.\nBeste joku mota bat txapena zen, gure garaietara iritsi da eta txanpon bat edo metalezko antzeko zerbait paretara hurbiltzean datza. Beste joku mota batzuk hauek izan dira: boloak, kartak, musa, etab.\nHerri-medikuntza oso errotua egon da mendeetan zehar eta zenbait ohitura mantendu egin dira gaur egun arte. Adibidez erredurak sendatzeko lisuntxea erabili ohi zen; flemoientzako, haginetako minarentzako eta afoniarentzako lisuntxeren lore idortua “San Juan lorea”. Hortaz gain etxeetako leihoetan edo sabaietako atarietan lisuntxearen abarrak jartzen ziren eta zauriak sendatzeko armamilosarea jartzen zuten.\nMatatxerria besta kutsua duen ohitura da. Antzina txerria neguan hiltzeko ohitura zegoen, ilargia kontuan hartuz, hobe baizen hilberan hiltzea eta zerria gizentzeko patata, zahia eta barazkiak ematen zizkioten.\nMatatxerriak lan asko zekarren, batez ere emakumeentzako, eta, hortaz, batzuetan kanpotik etortzen ziren mondongoa egiten laguntzeko emakumeak. Arratsaldearen erdian arrunta izaten zen mondongoa egiten zuten emakumeek txokolate beroa hartzea.\nTxerria hiltzen zen egunean bazkari ederra egiten zen eta gosaltzeko baba-zopa, altxarreak, xiameak, kafea eta kopa hartzen zen. Bazkarian ohikoa izaten zen oiloa jatea eta baita txerri sahieskiak ere, giro onean, eta bazkalondoan mus partida jokatzen zen. Egun matatxerriaren ohitura mantentzen da zenbait etxetan.\nErroibarren euskara izan da bertako hizkuntza mendeetan zehar. XX. mendearen hasieran Erroibarren euskara zen ohiko hizkuntza. 1935etk aitzina hasi zen euskararen beherakada, gero eta nabarmenagoa ondoko urteetan.\nErroibarko euskarak ezaugarri bereziak ditu. Hegoaldeko goi nafarreraren euskalki bat da, Bonapartek egindako sailkapenaren arabera. gaur egun euskalkiaren egoera larria da, oso gutxi baitira bertako euskalkia ezagutzen dutenak. Hala ere gazteengan itxaropena dago, ibarreko ia haur guztiek eskolan euskaraz ikasten baitute.\nEuskararen eragina toponimian, esaera zaharretan eta, batez ere, eguneroko hitzetan nabari da.\nAipagarria da Mezkirizko Perpetua Saragüetak (1905ean jaioa) egindako lan idatzia. Gaztetatik idatzi ohi zuen eta Euskal Herriko hiru komunikabide idatzietan argitaratu zituen bere lanak. 1977an “Nere Oroimenak” izeneko lana argitaratu zuen; lan horretan material etnografiko interesgarria dago eta bere alabei dedikatzen dizkien datu biografiko asko biltzen dira.\nIbarreko lanbideak beharrari hertsiki lotuak egon dira, hortaz, harreman handia zegoen gizkia, ingurua eta klimaren artean. Eskualdeko lanbide ohikoenak nekazaritza eta abelzaintza izan dira, baina kuxetak egitea ere lanbide arrunta zen.\nErroibartarrak izan dira Nafarroako Pirinio osoan zabaldua zegoen kuxetagile lanbideean aritzen ziren azkenekoak. Ezpela lantzen zutenak gehienbat Lintzoain, Aurizberri, Aintzioa eta Mezkirizkoak izren. Azkenekoetako bat Marcos Saragueta izan da. Berak egiten zituen kuxeta eta sardexkak etxeetan erabiltzen ziren eta, Girona eta Valentziara ere saltzen ziren.\nAurizberri izan da Nafarroako herri konportagileen arteko garrantzikoena. Bada mende erdia ez direla mahatsak biltzeko konportak egiten. Aurizberriko konportagileek pagoaren zura erabiltzen zuten konportak egiteko olentzako. Barrikak egiteko duela izenekko oholtxoak erabiltzen zituzten, horiek ere pagozkoak. Konportak 85 edo 90 zentimetroko altuera izaten zuen.\nEsportagileek saskiak eta konportak egiten zituzten, eta, batzuetan, baita uztarriak ere. Esportak egiteko urrondoa erabiltzen zuten.\nCopyright © 2022 Ayuntamiento del Valle de Erro / Erroibarko Udala. Theme by Colorlib Powered by WordPress


Erroma, Pagolaren protesta bila — Eibar.ORG | Eibarko peoria\nHemen zaude: Hasiera / Blogak / Amatiño / Erroma, Pagolaren protesta bila\nErroma, Pagolaren protesta bila\nAmatiño 2011/01/31 23:30\n“Pagola ez da neutrala. Berak aitortzen du Eliza Katolikoaren ikuspegitik idazten duela” adierazi genuen orain hiru urteko iruzkinean, Pagolari berari jaramon eginez. Baina Espainiako Apezpikuen Biltzarrari ez zaio nonbait aski. Beronen ustez ez da nahiko Pagolak Eliza Katolikoaren ikuspegitik idaztea, horrez gainera Espainiako Apezpikuen Biltzarraren ikuspegi beretik idatzi beharko luke. Eta auzi-mauzi hau ez du Erromako Fedearen Doktrinarako Kongregrazioak konponduko, ez baitirudi fede-kontua denik.\nZentsura-kontuak ez dira nonbait amaitu Elizan. Erromako Fedearen Doktrinarako Kongregrazioak Jose Antonio Pagola teologoaren Jesus: Aproximación histórica* (2007) saiakeraren aurka hasi berri duen auzia gogoan hartu baino ez dago. Kristau-kulturan haziak eta heziak garenoi ezagun samarrak zaizkigu nihil obstat, imprimatur, imprimi potest eta antzerako formulak, baina inork ez zigun ordea irakatsi zer gerta zitekeen Erromak tokian tokiko gotzainaren (Juan Mari Uriarte) baimenak onartu nahi izango ez balitu.\nEz naiz ni inondik ere jakitun Eliza Katolikoaren galbahetan baina, behar bada, nago Pagolaren liburuari ez ote zaion falta Gaspar González Pintado jesulagunak idatzitako Vida del padre Agustín de Cardaveraz. Apóstol del Corazón de Jesús (Donostia, 1947) liburuak hasierako orrialdeetan dakarren PROTESTA.\nBistan da “protesta” hitzak ez duela kasu honetan aldarrikatu, asaldatu, kexu izan edo zerbaiten aurka agertu esangura; eta bai, ostera, zintzo eta otsein izan nahia apaltasunez aitortu, goikoen agintea zalantzan jartzeke. Gaztelania zaharrean bai behintzat eta oraindik, antza, Eliza Amarenean ere. Alegia, Erroma Pagolaren “protesta” bila ari dela, Berzeoren denboretako protesta-mota baino ez bada ere.\n“Pagola ez da neutrala. Berak aitortzen du Eliza Katolikoaren ikuspegitik idazten duela” adierazi genuen orain hiru urteko iruzkinean, Pagolari berari jaramon eginez. Baina Espainiako Apezpikuen Biltzarrari ez zaio nonbait aski. Beronen ustez ez da nahiko Pagolak Eliza Katolikoaren ikuspegitik idaztea, horrez gainera Espainiako Apezpikuen Biltzarraren ikuspegi beretik idatzi beharko luke. Eta auzi-mauzi hau ez du Erromako Fedearen Doktrinarako Kongregrazioak konponduko, ez baitut fede-kontua denik uste.\n* Geroztik seizazpi hizkuntzatan itzuli da, euskaraz tarteko.


Aldizkaria: EHAA Zk 9 2017/01/13\nDECRETO 12/2017, de 10 de enero, por el que se dispone el cese del Director de Helduen Alfabetatze eta Berreuskalduntzerako Erakundea (HABE) / Instituto de Alfabetización y Reeuskaldunización de Adultos.\nAldizkaria: EHAA Zk 7 2013/01/10\nDECRETO 259/2010, de 5 de octubre, por el que se nombra Director de Helduen Alfabetatze eta Berreuskalduntzerako Erakundea (HABE) / Instituto de Alfabetización y Reeuskaldunización de Adultos.\nAldizkaria: EHAA Zk 197 2010/10/13\nDECRETO 258/2010, de 5 de octubre, por el que se dispone el cese del Director de Helduen Alfabetatze eta Berreuskalduntzerako Erakundea (HABE) / Instituto de Alfabetización y Reeuskaldunización de Adultos».\nAldizkaria: EHAA Zk 195 2010/10/08\nCORRECCIÓN DE ERRORES del Decreto 374/2009, de 5 de junio, por el que se nombra Director de Helduen Alfabetatze eta Berreuskalduntzerako Erakundea (HABE) / Instituto de Alfabetización y Reeuskaldunización de Adultos y Regulación de los Euskaltegis.\nAldizkaria: EHAA Zk 115 2009/06/18\nDECRETO 374/2009, de 5 de junio, por el que se nombra Director de Helduen Alfabetatze eta Berreuskalduntzerako Erakundea (HABE) / Instituto de Alfabetización y Reeuskaldunización de Adultos y Regulación de los Euskaltegis.\nAldizkaria: EHAA Zk 108 2009/06/09\nDECRETO 371/2009, de 5 de junio, por el que se dispone el cese del Director de Helduen Alfabetatze eta Berreuskalduntzerako Erakundea (HABE) / Instituto de Alfabetización y Reeuskaldunización de Adultos y Regulación de los Euskaltegis.\nAldizkaria: EHAA Zk 238 1985/11/21


Lehengo zulo haiek - - uztarria.eus\nLehengo zulo haiek\nIosu Badiola 2009-03-05 13:03\n9 urte pasa dira. Ikastaroa etxe partikular baten zen. Ze arraro! Lehena iritsi nintzen. Ikastaroa emango zen gelara bideratu ninduen gizon batek. Argi ahul bat zegoen gelara. Nere harridurarako etzegoen ez mahairik ezta eserlekurik ere. Kojin bat hartu eta bertan, lurrean esertzera gonbidatu ninduen. Intzentsu usaina zegoen. Arbel txiki bat txoko batean. Jende gehiago heldu zen. Guztira zortzi bat lagun ginen. Gazteena ni. Askok elkar ezagutzen zuten; eztek ba sektan bat izengo? Oinetakoak kendu eta eroso jartzeko esan zigun irakasleak. Oinetakoak kendu? Kriston patata zulue zaukeat ezkerreko galtzerdietan! Koadernoan zeoze apuntatu nuen denbora galtzeko. Denak zapatak kentzeari ekin zioten. Nik e kendu einberko itxiat ba... Paretan apoiatu aitzakiz denei bizkarra eman eta nik ere neureak kendu nituen eta behatz potoloa agerian uzten zidan zuloari tiraka-tiraka hanka azpira eramatea lortu nuen. Eskerrak!\nHortan, eseri eta irakaslea azalpenak ematen hasi orduko behatz potoloa ikusi nuen. Hatz azala eta behatz osoa. Aldemeneko behatzaren hertza ere bai. Halako izerdi batek busti ninduen. Gorri-gorri jartzen hasi nintzela jabetuz eskuarekin hanka eutsiz zuloa tapatzea lortu nuen. Lixto!. Azken 5 minututan irakasleak esan zuenaren arrastorik ez, ordea. Zentratzea lortu bezain pronto, oso ezeroso sentitzen nintzen. Zuloa tapatzea lortu bai baina ezin gehiago agoantatu postura hartan...\nOrdu laurden inguru galdu nuen nere burua lotsagarri sentiarazten zuen zuloa disimulatu nahian. Hola ezteok segitzeik! Nahi dunak nahi duna pentsau daiyela. Eztek hain rarue galtzetinetan zulo bat eukitzie. Eta halaxe,nere arreta hankatik klaseruntz zuzendu zen. Klasea bukatzerako ia-ia harro eta dena sentitzeraino. Halere, hurrengo klaserako ondo asko erreparatu nien jantzitako galtzerdiei.\nLehen, zulatutako edo zuloak konpondutako galtzerdiak erabat erabiltzen ziren. Baita barruko kamixetak, eta beste arropa asko ere. Gero, oparotasun aldian sartu ginenetik nik uste tontotu egin garela eta zulo aztarna txikiena izan arren zakarretara bota izan ditugula lehen konpontzen ziren jantziak (ezta kristalak garbitzeko ere ez ditugu gorde hortarako produktu bereziak erosiaz), etxeko tresnak, altzariak....\nOrain, aldiz, krisia etorri. Krisi ekonomikoa (beste krisi batzuk aspaldian baitauzkagu inguruan, balioena esate baterako). Dirua errazegi xahutu degu. Gehiegi izan degu denetik: arropa, etxea, kotxea, gu geu garbitzeko produktuak, jatekoa, altzariak... diruak eskuetan erre egin izan digu. Artean erabili, jan zitezken zenbat gauza bota ote degu zaborretara! Bitartean munduan oso urrutira joan gabe gure hondakinekin bapo biziko zirateken milaka lagun goseak akabatzen.\nGaur familia ugari dira oparotasunetik hilabete bukaerara iritsi ezinik egotera pasatu direnak. Aurrera begira ere dena beltz ikusten dutenak. Ez da giro bazterretan.\nMaterialtasuna alde batera utzi eta baztertutako harremanak berreskuratzeko aukera ederra daukagu diru eskasia daukagun garaiotan: lagun arteko tertuliak, pasierak, seme alabekin gehiago jolastu gurasoak jostailuak ordezkatuz, telebista itzaldu eta sexu harremanak hobetu, bai kopuruan eta baita kalitatean ere...hau da, pertsonago izateko aukera degu.\nAurreko aukeretatik ezer ere gustuko ez duenak Uztarrian blog bat ireki dezake bere ideiak azaltzeko ze krisiak guri, blogarioi, ere eragin digula esan behar...


Plazerra – UEU40\nAzken 9 urteetan UEUk antolatutako Terapia Naturalei buruzko ikastaro desberdinak eman ditut bere egoitzetan. Datorkidan lehengo hitza plazerra da. Plazer bat da UEUko langile taldearekin lan egitea. Oso profesionalak dira eta ikastaroak antolatzeko behar diren tresna guztiak beti prest izan ditut.\nEta plazer bat izan da ere hainbeste ikasle ezagutzea; Euskal Herriko bazter guztietatik etorritakoak. Beraien jarrera zoragarria izan dela esan behar dut. Horreri esker ikastaroen helburuak lortzea erraza izan da. Baino ez gara ikastaroaren edukietan bakarrik gelditu. Taldean, bai klase orduetan bai bazkal orduetan, esperientzi oso onak konpartitu ditugu elkarrekin. Oso oroimen onak ditut!\nHorretaz aparte bi gauza aitatu nahi ditut. Lehenengoa UEUk euskarari ematen dion bultzada. Berari esker ikasleak eta irakasleak jakituriaren arlo desberdinak euskaraz lantzeko aukera dugu. Bestetik Terapia Naturalak zabaltzeko atea ireki digute. Eta esan beharra dago hau ez dela erraza izaten sistema honetan, nahiko baztertuak gaudelako.\nItziar Salegi (Zentzumenen terapiak: psikoaromaterapia, musikoterapia, irudikapen sortzailea… Udako Ikastaroetako arduraduna, 2012) / Argazkia: Naomi King


Irekia Eusko Jaurlaritza - Gobierno Vasco :: Gurutzetako Unibertsitate Ospitaleak Dermatologiako kontsultak eraberritu ditu\nGurutzetako Unibertsitate Ospitaleak…\nGurutzetako Unibertsitate Ospitaleak Dermatologiako kontsultak eraberritu ditu\n2015.eko apirilak 17\n\nGurutzetako Unibertsitate Ospitaleak Dermatologiako kontsultak eraberritu ditu Iturria: Irekia\n\nJon Etxeberria zuzendari nagusiak Dermatologiako instalazioak bisitatu ditu\nJon Etxeberria Osakidetzako zuzendari nagusiak, Ezkerraldea-Enkarterri-Gurutzeta ESIko Santiago Rabanal zuzendari gerentearekin batera, Gurutzetako Unibertsitate Ospitaleko Dermatologiako kontsulta berritutak bisitatu ditu gaur goizean. Kontsulta horiek zerbitzuaren arreta hobetzea ahalbidetuko dute.\nAstelehen honetan, apirilaren 13an, Dermatologiako kontsulta berritutak irekiko ditugu; horrenbestez, pazienteek jada ez dute joan beharko Administrazioko pabiloiko hirugarren solairura kontsulta berrituetara joateko. Orain, beheko solairuan dago ekipamendu berria, beste kontsulten parean, eta, horrenbestez, errazagoa da bertara heltzea. Ekipamendu berriak 400 m2 ditu, eta 420.000 euro inbertitu dira.\nLau kabina daude tratamenduak egiteko PUVA izpiekin; zerbitzukoek egiten dituzten interbentzioetarako operazio-gela bat, ekipamendu berriarekin, hala nola interbentzio-ohatila bat eta LED teknologiarekiko bi lanpara -lagungarria da jarduera asistentzialerako, energia aurrezten da eta ingurumenerako hobea da-; laser-tratamenduetarako gela bat, eta sei kontsulta. Halaber, erizaintzarako eta zerbitzuaren beraren saioetarako behar diren gelak ditu, eta itxarongela bat 30 lagunentzat.\nDermatologiako Zerbitzuak hilean 1.500 kontsulta, 410 interbentzio eta 800 proba egiten ditu.\nEkipamendu berri honekin Gurutzetako Unibertsitate Ospitaleak, Gizarte-Erantzukizun Korporatiboari begira, beste pauso bat eman du kudeaketa-eredu iraunkorraren bidean. Izan ere, hainbat leku Laborategien eraikuntza berrian zentralizatu direnez, leku libreak baliatu ahal izan dira. Kasu honetan, Anatomia Patologikoaren lehengo pabiloia hartuta, pazienteak errazago irits daitezke bertara, kontsulta berriak beheko solairuan baitaude; halaber, paziente eta profesionalentzat erosoagoa da, diagnostikorako eta tratamenduetarako lekua handiagoa baita, eta energia aurrezten da, ekipamendua eraginkorragoa delako.\n2015.eko apirilak 22\nRT @biocrucesHRI: El Hospital Universitario Cruces renueva sus consultas de Dermatología\nEl Hospital Universitario Cruces renueva sus consultas de Dermatología\nintervencion_jon_etxeberria... behera kargatu (3 MB)\njon_etxeberria_dermatologia... behera kargatu (1 MB)\njon_etxeberria_dermatologia... 50 MB\nrecursos_planta_dermatologi... 60 MB\ndermatologia_cruces.jpg 70 KB (jpg)\n2014.eko apirilak 11\n‘BBK Bizi’ programak ostatua eskainiko die Gurutzetako ospitalean patologia larriekin dauden haurren familiei\nIkea atseden-areto berria pediatriako zainketa intentsiboetako unitateko senitartekoentzat\n2019.eko apirilak 04\nOsakidetzak ateak irekiko dizkie egoiliarrei, bihartik aurrera, prestakuntza jasotzeko zentro onena aukeratzen laguntzeko\nEuskadiko osasun zerbitzuek beste hiru sari jaso dituzte\n2015.eko abenduak 01\nOsakidetzak ospitale guztietan dauka Erregistro Zibilari jaiotzak modu telematikoan jakinarazteko zerbitzua\n2015.eko abenduak 02\nUrdulizko Eskualde-Ospitale berriak Osakidetzaren sarea handitu eta hobetuko du, kalitatea indartuta eta herritarrei tratu gertukoagoa eskainita\n586/2018 EBAZPENA, maiatzaren 30ekoa, Osakidetza-Euskal osasun zerbitzuko zuzendari nagusiarena, zeinaren bidez izendatzen baita Osakidetza-Euskal osasun zerbitzuaren Gurutzetako Unibertsitate Ospitaleko (Ezkerraldea-Enkarterri-Gurutzeta Erakunde Sanitario…\nAGINDUA, 2016ko maiatzaren 31koa, Osasuneko sailburuarena, Gaixotasun Infekzioso Berrien Euskadiko Aholku Batzordea kideak izendatzeko dena.\n2016.eko ekainak 21\n1779/2018 EBAZPENA, irailaren 27koa, Ezkerraldea-Enkarterri-Gurutzeta ESIko zuzendari gerentearena, zeinaren bidez Marcelo Calabozo Raluy jaunari esleitzen baitzaizkio Osasun Prestakuntza Espezializatuko ikasketa-buruaren eginkizunak, Osakidetza-EOZko Gurutzetako…\n2018.eko azaroak 09\nEBAZPENA, 2018ko apirilaren 13koa, Plangintza, Antolamendu eta Ebaluazio Sanitarioko zuzendariarena, Ezkerraldea-Enkarterri-Gurutzeta ESIari Ikerketa Klinikoetarako Batzorde Etikoaren egiaztapena berritzen diona.\nAGINDUA, 2018ko martxoaren 16koa, Osasuneko sailburuarena, hazteko hormona eta harekin lotutako osagaiak erabiltzeko Aholku Batzordearen osaera berritzeko dena.\n2018.eko apirilak 06\nAGINDUA, 2019ko irailaren 24koa, Osasuneko sailburuarena, zeinaren bidez izendatzen baitira Emandako giza esnearen euskal bankua martxan jarri eta hari jarraipena egiteko eta edoskitze naturala sustatzeko Batzordeko kideak.\n466/2018 EBAZPENA, apirilaren 20koa, Osakidetza-Euskal osasun zerbitzuko zuzendari nagusiarena. Honen bidez, deialdia egiten da Osakidetza-Euskal osasun zerbitzuko Ezkerraldea-Enkarterri-Cruces Erakunde Sanitario Integratuko Pertsonal Fakultatiboaren (BAME…\nAGINDUA, 2019ko maiatzaren 13koa, Osasuneko sailburuarena, zeinaren bidez eguneratzen baita Gaixotasun Infekzioso Berrien Euskadiko Aholku Batzordearen osaera.


Puzgarriak eta apar festa ostiralean frontoi eta kultur etxe aurrean | danbolin\nArratsaldeko 15:30etan hasiko dira puzgarriak eta arratsaldeko 18:30ak arte egongo dira kultur etxe atarian. Ondoren apar festa egingo da frontoian, taldeka eta denbora mugatuan txandak eginez. Atracciones Sanz-ek egoerara egokitutako arauen arabera izango dira puzgarrietako txandak ere.\nIrudian agertzen dire hiru puzgarriak egongo dira: txirrista modukoa; 2 eta 10 urte bitarteko haurrentzat, “Tragabolas” izenekoa; 8 urtetik gorakoentzat eta argiak itzaltzen binakako lehia jolasa; 4 urtetik gorako haurrentzat.\nPrevious Article Zestoa 2030 Herri Plangintzari lotutako diagnosia eta plan estrategikoa jarri ditu Udalak herritarren eskura\nNext Article [ELKARRIZKETA] Displasy talde hasiberriaren irrika


Ignacio Goitiak bere munduaren ikuskera darama Rekalde aretora | Kultura | GARA Euskal Herriko egunkaria\nIgnacio Goitiak bere munduaren ikuskera darama Rekalde aretora\nIgnacio Goitiak azken hiru hamarkadetan egin dituen lanen hautaketa jarri du ikusgai Bilboko Rekalde aretoan. Goitiak, ikuspegi eta estilo oso pertsonalaren bidez, immigrazioa eta globalizazioa bezalako gaiak jorratzen ditu, arkitektura handien semiotikari eta boterearekin duten harremanari buruz ere hausnartuz. Erakusketan artistaren berrogeita hamar lan ikusteko aukera dago eta urtarrilaren 26ra arte egongo dira Rekalde aretoan.\nRekalde aretoak Ignacio Goitiaren atzera begirako erakusketa du ikusgai urtarrilaren 26ra bitartean. Erakusketak bere berrogeita hamar lan adierazgarrienak biltzen ditu, oso leku ezberdinetako bilduma partikular eta instituzional ezberdinetakoak.\nRekaldetik azaldu dutenez, topaketak bidaia bikaina islatzen du, edo, hobeto esanda, Ignacio Goitiak bere “Grand Tour” partikularrean egin dituen bidaia ugariak, «artistak etengabe mugitu, zalantzan jarri eta aurrera egin duelako, gaur egungo arkeologoaren antzera, bizitzako esperientzia aberasgarrien eta bere sorkuntza-lanak kokatzeko agertokien bila».\nRekaldetik nabarmendu dutenez, Goitiak, ikuspegi eta estilo oso pertsonalaren bidez, immigrazioa eta globalizazioa bezalako gaiak jorratzen ditu, arkitektura handien semiotikari eta boterearekin duten harremanari buruz ere hausnartuz.\n«Joan-etorriko bidea da, non denborak norabidea aldatzen duen, gelditu egiten den edo bere nahierara azeleratzen den, mundua ikusteko beste modu bat erakusteko, margolariak bere lan bakoitzean islatzen dituen ikuspegi originalen bidez», zehaztu dute Rekaldetik.\nErakusketara sartu aurretik hasten da bidaia, kalean, erakusleihoa esku-hartze iradokitzaile bilakaraziz, non arte garaikidearen munduaren faltsutasunaz edo ilusioaz hausnartzen duen. Tableau vivant moduko bat da, Goitiaren koadro bat bere pertsonaiekin birsortzen duena.\nErakusketa bere azken lanarekin hasten da: “Esfortzuaren alegoria” (2019). Lan horretan adierazten du zaila dela lortu nahi diren helburuak lortzea. Ondotik, bere lehen garaiko koadroak ikus ditzakegu, jauregi inguruetan dauden jirafak protagonista dituztenak. Hemen, arkitektura handiek egun ezarririk dauden botereekin duten sinbologiaz, semiotikaz eta harremanaz hausnartzen du.\n1991. urtean, Goitia lehen aldiz joan zen San Frantziskora eta Folsom Street Fair deskubritu zuen, leather jaialdi enblematikoa (larruaren estetika lantzen duena), aire zabalean, hiriaren erdian. Egun argiz modu desinhibituan agertuz kolektiboak erakusten duen naturaltasunak eta errespetuak liluraturik, “Folsomen oroitzapenak” izeneko saila abiarazi zuen.\nOndoren, hormak estaltzen dituzten paper margotuak dituen gortesau-areto berezia birsortzen du artistak, boiserie gisa; paper margotuok bere obra propioak biltzen dituzte: conversation pieces (amodiozko elkarrizketa-erretratuak).\nHurrengo aretoan, hirigintzak hari gidari gisa jokatzen du; izan ere, Goitia hiri-trazatuen azterketaren, hura boterearen irudikapenera eroatearen eta betiere konplexu samarrak diren hirigintzako planei ezkutuan loturik dagoen ororen zale sutsua da. Gauza bera gertatzen da immigrazioa lantzen duten obretan, zeinetan jantzi aberatsak dituzten dromedarioak eta elefanteak agertzen baitzaizkigu; eta gauza bera jazotzen da, halaber, globalizazioaren aurrean tokiko identitate bat defendatzeko modu gisa ulertzen den folkloreari balioa ematen dioten eszenetan.\nAtlantez margotutako paperezko gelan, arkitektura handien arteko konposizioak nahasten dira, eta erlijioaz, diskriminazioaz, maitasunaz eta gerraz hitz egiten dute.\nAzkenik, Goitiak 2019an Estatu frantseseko Loira Haraneko eskualdeko château batean margotu zuen jangelaren sabaiaren argazki erreprodukzio bat aurkezten da. Margolanak bere jabeen familiaren historiaren erreferentziak erakusten ditu, indiar kutsuarekin.


Bourg-Fidèle - Wikipedia, entziklopedia askea.\n49°53′29″N 4°32′27″E / 49.8914°N 4.5408°E / 49.8914; 4.5408Koordenatuak: 49°53′29″N 4°32′27″E / 49.8914°N 4.5408°E / 49.8914; 4.5408\nLe Châtelet-sur-Sormonne, Harcy, Les Mazures eta Rocroi\n429 (%50.2) 433 (%50.7)\nBourg-Fidèle Frantziako udalerri bat da Ardenak departamenduan dagoena, Ekialde Handia eskualdean. 2013an 896 biztanle zituen.\n2007an Bourg-Fidèle udalerrian erroldatutako biztanleak 823 ziren. Familiak 305 ziren, horien artean 60 pertsona bakarrekoak ziren (28 bakarrik bizi ziren gizonak eta 32 bakarrik bizi ziren emakumeak), 88 seme-alabarik gabeko familiak ziren, 141 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 344 etxebizitza zeuden, 306 familiaren etxebizitza nagusia ziren, 12 bigarren erresidentzia ziren eta 25 hutsik zeuden. 322 etxeak ziren eta 21 apartamentuak ziren. 306 etxebizitza nagusietatik 221 bere jabearen bizilekua ziren, 79 alokairuan okupaturik zeuden eta 6 doan lagata zeuden; 9 etxek bi gela zituzten, 29 etxek hiru zituzten, 97 etxek lau zituzten eta 171 etxek bost zituzten. 236 etxek euren parking plaza propioa zuten azpian. 139 etxetan ibilgailu bat zegoen eta 134 etxetan bat baino gehiago zituzten.\nBourg-Fidèle udalerriko biztanleria-piramidea 2009an .\n2007an lan egiteko adina zuten pertsonak 530 ziren, horien artean 392 aktiboak ziren eta 138 inaktiboak ziren. 392 pertsona aktiboetatik 316 lanean zeuden (199 gizon eta 117 emakume) eta 76 langabezian zeuden (25 gizon eta 51 emakume). 138 pertsona inaktiboetatik 33 erretiraturik zeuden, 30 ikasten zeuden eta 75 "bestelako inaktibo" gisa sailkaturik zeuden.\n2009an Bourg-Fidèle udalerrian 329 unitate fiskal zeuden, 878,5 pertsonek osaturik. Pertsona bakoitzeko diru-sarrera fiskalaren mediana urteko 13.548 euro zen.\n2007an zeuden 21 komertzioetatik, 2 erauzte enpresak ziren, 2 janari enpresak ziren, 3 bestelako produktu industrialen fabrikazioko enpresak ziren, 5 eraikuntza enpresak ziren, 3 ibilgailuen saltze eta konpontze enpresak ziren, 3 ostalaritza eta jatetxe enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 6 zerbitzu publikoetatik, 1 igeltseroa zen, 1 margolaria, 2 iturginak, 1 argiketaria eta 1 jatetxe.\n2000. urtean Bourg-Fidèle udalerrian 8 nekazaritza-ustiategi zeuden, 174 hektarea erabiltzen.\nSévigny-la-Forêt (3,8 km)\nRocroi (4,0 km)\nTremblois-lès-Rocroi (5,7 km)\nRimogne (5,7 km)\nTaillette (5,8 km)\nLes Mazures (6,1 km)\nHarcy (6,3 km)\nGué-d'Hossus (7,3 km)\nRenwez (7,3 km)\nLe Châtelet-sur-Sormonne (7,4 km)\nLaval-Morency (7,6 km)\nChilly (7,7 km)\nOrriaren azken aldaketa: 13 otsaila 2021, 20:05.


40. ALDIZKARIA - 2021eko otsailaren 22a\n221/2021 EBAZPENA, 2021eko otsailaren 9koa, Nafarroako Unibertsitate Publikoko errektoreak emana. Haren bidez agintzen da argitaratzeko Gobernu Kontseiluak 2021eko otsailaren 9an onetsi zuen “Erabakia, Nafarroako Unibertsitate Publikoko irakasle eta ikertzaileen 2021eko Lan Publikoaren Eskaintza onesten duena”.\n222/2021 EBAZPENA, 2021eko otsailaren 9koa, Nafarroako Unibertsitate Publikoko jarduneko errektoreak emana. Haren bidez agintzen da argitaratzeko Gobernu Kontseiluak 2021eko otsailaren 9an onetsi zuen “Erabakia, Administrazioko eta Zerbitzuetako C eta D mailetako langileen Lan Publikoaren Eskaintza onesten duena, 2018ko uztailaren 3ko 6/2018 Legean aurreikusitako egonkortze-tasaren aplikazioaren ondoriozkoa”.\n4E/2021 FORU AGINDUA, urtarrilaren 22koa, Kultura eta Kiroleko kontseilariak emana. Honen bidez onesten da “Nafarroako toki entitateei dirulaguntzak emateko deialdia, 2021ean artxibatze sistema propioa abiarazteko eta/edo finkatzeko”. DDBN identifikazioa: 546073.\n21/2021 EBAZPENA, otsailaren 4koa, Nafar Lansare-Nafarroako Enplegu Zerbitzuko zuzendari kudeatzaileak emana, Nafar Lansare-Nafarroako Enplegu Zerbitzuak eman eta kudeatzen dituen dirulaguntza batzuetarako 2021eko gastua baimentzen duena. DDBN: 548005.\n40/2021 EBAZPENA, urtarrilaren 27koa, Osasunbidea-Nafarroako Osasun Zerbitzuko zuzendari kudeatzaileak emana, Nafarroako toki-erakundeei dirulaguntzak emateko deialdi bat onesten duena herrietako kontsultategiak eta kontsultategi lagungarriak eraiki, eraberritu eta/edo handitzeko obrak finantzatzeko asmoz, 2021. urtean. DDBN identifikazioa: 543512.\n36/2021 EBAZPENA, otsailaren 5ekoa, Hezkuntza Baliabideen zuzendari nagusiak emana, ezartzen duena Haur Hezkuntzako bigarren zikloko, Derrigorrezko Bigarren Hezkuntzako, Batxilergoko, Hezkuntza Bereziko eta Lanbide Heziketako hezkuntza itunak aldatzeko prozedura, 2021-2022 ikasturterako.\nJENDAURREKO INFORMAZIOA. “San Adrián” haize-parkea eta bere ebakuazio-azpiegiturak Azagra, San Adrián, Azkoien, Funes, Alesbes, Milagro, Cadreita, Valtierra, Castejón eta Tuterako udal-mugarteetan (1209-CE).\nJENDAURREKO INFORMAZIOA. “Espinar” haize-parkea eta bere ebakuazio-azpiegiturak Azagra, San Adrián, Funes, Alesbes, Milagro, Cadreita, Valtierra, Castejón eta Tuterako udal-mugarteetan (1122-CE).\nJENDAURREKO INFORMAZIOA. “Lombas II” haize-parkea eta bere ebakuazio-azpiegiturak Azagra, San Adrián, Funes, Alesbes, Milagro, Cadreita, Valtierra, Castejón eta Tuterako udal-mugarteetan (1178-CE).\nJENDAURREKO INFORMAZIOA. “Lombas I” haize-parkea eta bere ebakuazio-azpiegiturak Azagra, Funes, Alesbes, Milagro, Cadreita, Valtierra, Castejón eta Tuterako udal-mugarteetan (1123-CE).\nJENDAURREKO INFORMAZIOA. “Las Labradas” azpiestazio elektrikoa, eta 400 kV-eko linea elektrikoa La Serna azpiestazio elektrikoraino (REE), Tuterako udal mugartean (SAT11163), Jorge Energy SLk, Buganvilla Solar PV SLk eta Planta Solar OPDE 39 SLk sustaturik.\nTerrazak eta mahaitxoak lurzoru publikoan jartzea arautzen duen udal-ordenantzaren aldaketa. Behin betiko onespena\nLurraren gaineko kontribuzioaren 2021eko karga-tasa\n2021eko lan egutegia\nHerri-lurretako baratzeak arautzen dituen ordenantza. Behin betiko onespena\nAldaketa, 2021eko aurrekontua betearazteko oinarrietan. Onespena\nAldaketa 2020ko plantilla organikoan. Hasierako onespena\n2020ko aurrekontuko 10., 11., 12., 13. eta 14. aldaketak. Behin betiko onespena\n2021erako tasak eta prezio publikoak. Behin betiko onespena\nIbilgailuaren kalifikazio juridikoaren aldaketa eta besterengarritasun-deklarazioa\n2021/02U aurrekontu-aldaketa. Hasierako onespena\nBiltzeko lokalak arautzen dituen udal ordenantza. Behin betiko onespena\nAalkatearen dedikazoia eta lansaria\nHiri-lurren balio-gehikuntzaren gaineko zergaren karga-eskala berria\nIturrizarreko Autokarabanen Gunearen erabilera arautzen duen Ordenantzaren hasierako onespena\n2021eko plantilla organikoaren behin betiko onespena\nLeitzako Herri Aretoko erabilera eta prezio publikoak arautzen dituen udal ordenantza. Hasierako onespena\nUdal ordenantza, Lagun egiteko animaliak eta animalia potentzialki arriskutsuak edukitzea arautzen duena. Behin betiko onespena\nUdalaren Erregelamendu Organikoaren aldaketak. Onespena\nKirolaren Kontseilu Sektorialaren Erregelamendua.\nEskualdeko Hiri Garraioaren zerbizuarengatiko tributu izaera ez duten ondare-prestazio publikoak arautzeko ordenantza behin betiko onestea\nANTZIN-AMESKOAKO GIZARTE ZERBITZUEN MANKOMUNITATEA\nBURLATAKO UDALAREN KIROL PATRONATUA\nUdalaren kirol eskoletako araudia. Behin betiko onespena\nOrdenantza fiskala, uraren goi horniduraren zerbitzua emateko tasa arautzen duena. Behin betiko onespena.\nAldaketa, Hondakinen kudeaketa arautzen duen ordenantzaren testu bateginean. Behin betiko onespena\nORBAIBARKO ADMINISTRAZIO ZERBITZUEN BATASUNA\nTrakzio mekanikoko ibilgailuen gaineko zerga borondatez ordaintzeko epea. 2021. Urtea\nInicio de expediente para la declaración como efectos\nno utilizables de bienes muebles titularidad del ayuntamiento\nNotificación de plusvalía\nRequerimiento de declaración de metros vendidos/edificados\nNotificación de caducidad en el cementerio\nProcedimiento de juicio verbal 560/2020\nProcedimiento de juicio verbal desahucio 80/2020\nProcedimiento de juicio verbal 529/2020\nProcedimiento de juicio verbal 671/2020\nProcedimiento de familia 584/2020\nJuicio de delitos leves 782/2020\nJuicio de delitos leves 1306/2020\nPieza incidente concursal oposición calificación (artículo 171) 236/2016\nProcedimiento de juicio verbal 65/2020\nNÚMERO TRES DE ZARAGOZA\nCitación. Procedimiento ordinario 45/2021


HAUSPO BIDAIARIA, Kepa Junkera | INFERNUKO HAUSPOA\nHAUSPO BIDAIARIA, Kepa Junkera\nGaizka Peñafiel en 22:22 iruzkinik ez\nKepak musikaren munduan eman dituen 35 urteak ospatzeko Bilbon antolatu duten erakusketa dugu Hauspo Bidaiaria. Alhondigan (berriki Azkuna Zentroa izendatua) bere ibilbidean zehar jaso dituen objetu, argazki eta hamaika historio bilduko dira eta ekitaldi bereziak ere antolatu dira egun zehatz batzutan.\nEkintza berezien artean, kontzertuak edo solasaldiak izango ditugu. Bertan zerrenda:\nMartxoaren 25ean, 19:00etan: klase magistrala eta elkarretaratzea. Hauspo Bidaiaria liburuaren aurkezpena.\nApirilaren 1ean, 19:00etan: Igotz Ziarreta exposaketako argazkilariarekin solasaldia. Zuzenean bere teknika azaldu eta argazkiak aterako ditu.\nApirilaren 2an, 20:00etan: Kepa Junkera & Sorginak taldearen kontzertua Kulturen Atarian, Ara Malikian eta Ibon Koteron gonbidatu bereziekin. Basurtoko Beti Jai Alai dantza taldea ere bertan izanen da.\nApirilaren 15ean, 19:00etan: Keparekin sarritan kolaboratu duten Ibon Koteron (Alboka), Oreka TX (Txalaparta) eta Garikoitz Mendizabal (Txistua) musikariekin solasaldia.\nApirilaren 22an, 19:00etan: Laja, Epelde, Elustondo anaiak... trikitilari klasikoak. Solasaldia eta pieza batzuk ere eskainiko dituzte.\nApirilaren 29an, 19:00etan: Eliseo Parra (Gaztela) Eta Xabier Díaz (Galizia) perkusionistekin solasaldia Keparekin izan duten elkarlanaren inguruan. Zuzenean pieza batzuk eskainiko dituzte.\nMaiatzaren 3a, 12:00etan: bukaera festa musika eta dantzarekin Kulturen Aretoan.\nEkintza guztiak jarduera osagarrien lehen solairuan egingo dira. Sarrera dohainik da eserleku guztiak bete arte. Gonbidapenak informazio-gunean jaso behar dira aurretik.\nekimena exposaketa hitzaldia kepa junkera kontzertua


Etxetresna elektrikoek energia-etiketa berria estreinatuko dute | Consumer\nEtxetresna elektrikoek energia-etiketa berria estreinatuko dute\nEuropako Batasunaren araudi berriak kontsumitzaileentzako informazioa hobetuko du etxeko aparatuak berritzeko orduan\nEgilea: Argitaratze-dataren Nacho Meneses\narabera: Osteguna, 2019ko irailaren 05a\nEne! Garbigailua hondatu da eta berria erosi behar duzu. Beraz, denda batera joaten zara (online edo fisikoki), eta, esposizio-ereduak egiaztatzean, A+ bat ikusten duzu, eta nahiko ongi jotzen duzula uste duzu, ingurumenak kezkatzen zaituelako eta -ez engainatzea- kontsumoarekin ere aurreztu nahi duzu. Gainera, etiketan Dra doan eskala bat agertzen bada, askoz ere okerrago dauden beste batzuk daude: A, B, C eta D… Baina ez. Gaur egun, Europako merkatuan debekatuta dago arropa-garbigailuak, hozkailuak edo ontzi-garbigailuak A+ azpitik saltzea; beraz, orain eskura dezakezun arropa-garbigailu hori agian ez da hain eraginkorra. Hori guztia eta hainbat etxetresnaren energia-etiketa berriaren abantailez hitz egin dugu Mónica Vidalekin, ECOTEC (Ekologia eta Garapena Fundazioa) erakundeko Politika eta Ekintza Klimatikoko saileko koordinatzailea.\n20 bazkidek osatutako Europako proiektua da Label 2020. ECODES Espainiako bazkidea da. Helburua da sei produktu-talderen (garbigailuak, garbigailu lehorgailuak, hozkailuak, ontzi-garbigailuak, bonbillak eta telebistak) etiketa energetiko berrira aldatzea, eta, horrez gain, fabrikatzaileek eta saltokiek nahastea ez galtzea, eta kontsumitzaileek ahalik eta produktu-sorta handiena egiten laguntzea.\nLabel 2020 osatzen dugun bazkideak hainbat esparrutara joango gara: energia-agentzietara, GKEetara, aholkularitzetara… Europako Batzordeak uste du proiektu honek lagundu dezakeela behar bezain beharrezkoa den komunikazioan, energia-etiketa berrira igarotzeko. Baina horrek ez du esan nahi gure proiektuko bazkiderik ez dagoen herrialdeetan ezer egingo ez denik; beste gauza batzuk egingo dira.\nNahitaez ezarri behar da?\nBai, Europar Batasunaren esparru osoan.\nProduktuen Europako etiketa energetikoa funtsezkoa izan da berrikuntza bultzatzeko eta produktu-teknologia garatzeko, 20 urtetik gorako energia-eraginkortasuna hobetzeko. Etiketak bi zatiak estimulatzen ditu: fabrikatzaileek berrikuntza eta energetikoki eraginkorrak diren produktuen eskaria kontsumitzaileen eta erosketa-arduradunen aldetik. Baina etiketaren egungo formatua, A+++-tik D+-ra doazen energia-motak aurki ditzakeguna, konplexu eta nahasia bihurtu da, kontsumitzailearentzat batez ere. Hori dela eta, Ebk erabaki du jatorrizko sistema berrasmatzea, Atik G-ra doazen energia-motekin, A kategoriarekin bat datozen “+++”-ak kenduta.\nGoiko aldean, kolore berdeko koloretako barra horizontalak erakutsiko dira, berdetik gorrira, A eta G arteko letra bati lotuak, A eta G eraginkortasun txikienekoa izanik. Beheko aldean, produktuaren informazio espezifikoa emango duten piktogramak ikusiko ditugu: zarata-maila, hozkailuaren edukiera, ur-kontsumoa…, eta kontsumitzaileek eskaneatu ahal izango dute, produktuari buruzko informazio osagarria lortzeko.\nEtiketa berrietan aldeak egongo dira produktu-taldeen artean, gaur egungoetan bezala. Adibidez, garbigailuen kasuan, etiketak zentrifugatzearen eraginkortasunaren berri emango digu, eta telebistetan pantailaren diametroa, baina bonbilletan energia-kontsumoa bakarrik agertuko da. Beraz, produktu-taldearen berezitasunak daude.\nZertan bereizten da aurrekoaren etiketa berria?\nAlde nagusia da A energia-etiketaren berreskalatzea, A+, A++ eta A+++ kategoriak kenduta. Eta beste aldaketa garrantzitsu bat izango da Europako merkatu osorako datu-base digital bat martxan jarriko dela; beraz, merkatuan sartzen den produktu berri bakoitza hemen erregistratuta egon beharko da, gardentasuna hobetuz eta estatuko agintariek merkatuan zaintza erraztuz.\nZein datatan ezarri behar dira? Egungo etiketarekin batera egongo da?\n2021eko martxoaren 1ean, etiketa energetiko berriak ikusgai egon behar du Europako kontsumitzaile guztientzat, bai denda fisikoetan bai online dendetan sei produktu-talde horientzat. Eta, bai, hilabete gutxi batzuetan bi etiketak, berria eta zaharra, dendetan egongo dira.\nZenbat aurreztu daiteke epe luzera produktu eraginkor batekin?\nEnergiaren eta uraren kontsumoa 10 urtean kontuan hartzen badugu, garbigailuen kasuan, eraginkortasun txikiarekin alderatuta, aurrezpena 500 eurokoa izan daiteke; hozkailuen kasuan, 600 euroraino; eta telebista batean, 300 euro inguru.\nEtiketa berria ezartzea iraunkortasunaren eta kontsumo arduratsuaren eta eraginkorraren esparru integralago baten parte da?\nBai, dena Europako Batzordearen energia-politiken barruan dago, eta Ekodiseinuaren eta Energia-etiketen Europako Direktibetan banatzen da. Produktu-taldeek bete beharreko hobekuntzak eta mugak zehazten ditu Ekodiseinuari buruzko arteztarauak.\n2030erako etiketa berriek urtean guztira 38TW energia aurreztuko dituztela kalkulatzen da, hau da, Hungariako urteko elektrizitate-kontsumoa.\nenergia aurreztea eraginkortasun energetiko


Tenebrismo - Wikipedia, entziklopedia askea.\n"San Mateoren Bokazioa", Caravaggio\nTenebrismoa, Mendebaldeko margolaritzaren historian, margoaren eragin dramatikoa areagotzeko argitasun eta iluntasunak bortizki nabarmentzeko joera da.\nTenebrismoaren jarraitzaileen koadroetan irudiak atzealde ilun edo beltz baten gainean margotu ohi dira, irudiak berak argi biziz argiturik. Tenebrismoaren lehenengo maisua eta sortzailea Caravaggio italiar pintorea izan zen. Haren jarraitzaile nagusiak, XVII. mende hasieratik aurrera, Georges La Tour frantsesa, Gerrit van Honthorst eta Hendrik Terbruggen holandarrak eta Francisco de Zurbarán espainiarra izan ziren.\nMargolaritza-eskola eta mugimenduak


Erretiroa. Deia, Noticias de Bizkaia\nPilar Kaltzada - Martes, 19 de Diciembre de 2017 - Actualizado a las 06:09h\nGURE aitona zenak ez zuen inoiz erretiroa hartu, oso gaztetik baitzen aurre erretiratua. Gerrako kontuak zirela medio, lanaren egituretatik kanpo ibili zen bizitza osoan: bala malapartatu batek besoa erauzi zion ume mukizua zela, lehen lan ordaindua lortzeko betarik ere ez zuen izan, eta hortaz, pentsiodun izan zen bizitza osoan. Ez zuen sekula nagusirik izan, horixe bentaja, esaten zuen maiz. Nola edo hala moldatu zen pentsioa urriari azpiak ateratzeko, beti ere, lanaren mundu ofizialetik aparte. Hark bezalaxe inguruko askok antzekoak bizi izan zituzten. Nork bere sorotik, bere negozioetatik, edo gaueko lanetatik ateratzen zuen aurrerabidea. Orain ekintzaile esaten zaie.\nGure aitak ez zuen erretiroa hartu: erretiroak hartu zuen aita. Ordura arte bertako ekonomiaren ikur izandako lantegiak ixten hasi ziren garaian suertatu zitzaion aurre-jubilazioaren etorrera (oso aurrea hartuta dator, esaten zuen). Suertatu jarri dut, bai: suertez edo, eraldaketarako diru nahikoa zegoen garaian izan baitzen hori eta, ñabardurak ñabardura, irteera duina lortu zuen. Ezagutzen ditut egoera kaxkarragoan ibili zirenak, orduan eta geroztik ere. Sektore produktiboen doitzea esaten omen zaio orain.\nEtxeko emakumeen kontua bestelakoa izan zen. Amona eta amaren kasuan erretiroa zer den ere ez du batere axola, lan isila eta ordaindu gabea izan baita beraiena, eta beren garaiko emakume gehienena. Adinari erreparatu gabe, duela hamaika urteko lan bertsuan dihardu gure amak, sendiaren gurpilari etengabeko mugimenduan eusten dion bolantea eskuetan duela gau eta egun. Jakin nahi nuke noizbat pentsatu ote duen zer den kontziliazioa.\nEgunkarian irakurri du laster agortuko dela erretiroaren itsulapikoa eta gogoeta egin beharra dagoela aurrerantzean zer izango den jakiteko. Eztabaida horretan ari garela ohartu naiz, bada, erretiroa nahikoa berba elastikoa izan dela betidanik, ez dela oraingo asmazioa malgutasunarena. Ez al da orain arte ere izan jende askorentzat patuak ezustean ekarritako zerbait, edo sekula iritsi ez dena? Bada, bietarik ere izango da geurea, noizbat iristen bazaigu.


Iñaki Gurtubay Ogasun zinegotzia « Prentsa oharrak\nAurrekontu-egonkortasunaren betekizunak bete zituen Gasteizko Udalak 2020an\nKategoriak: Prentsa oharrak — Etiketak: aurrekontu-egonkortasuna, Iñaki Gurtubay Ogasun zinegotzia, kontu-artzaile — Komunikazio Zerbitzua / Servicio de Comunicación — 9 ekaina 2021 14:02\n2020ko ekitaldiari dagozkion aurrekontu-egonkortasunari buruzko txostena eta barne-kontroleko urteko txostena —Udalaren iazko kudeaketa ekonomikoa fiskalizatzen duten bi dokumentuak— aurkeztu ditu Gasteizko Udaleko kontu-hartzaile nagusiak Ogasun Batzordean. Gaur goizean ezagutzera eman duen balantzearen ondorio nagusia da Udalak 2020an bete zituela aurrekontu-egonkortasunaren, gastu-arauaren, zor biziaren eta hornitzaileei ordaintzeko batez besteko epearen inguruko arauak.\n“Kudeatzea egokitu zitzaigun ohiz kanpoko urte horretan, kudeaketa ekonomiko ona egiteko gomendatzen diren arau guztiak bete ditu Udalak. Administrazio- eta funtzionario-egitura onaren meritua da. Udalarentzat ona delako bete ditugu arau horiek guztiak, eta hain urte zaila izanik ere gogotik lan egin duten profesionalak izan dugulako”, adierazi du Ogasun zinegotzi Iñaki Gurtubaik.\nUrtaranen gobernuaren kudeaketa ekonomikoaren arduradun nagusiak nabarmendu duenez, kontu-hartzaileak fiskalizatutako arauak betetzeko legezko betebeharrik ez badago ere, “Gasteizkoa bezalako udal batek kudeaketa ekonomiko serioa eta arduratsua behar du; burugabekeria litzateke, erakundearen egonkortasunerako beharrezko diren arauak ez betetzea”.\nGastu-arauari dagokionez, Udalak 2019an gainditu egin bazuen ere —inbertsio ugari egin ziren urtea izan zen—, 2020an bete egin dira parametro guztiak. Hornitzaileei ordaintzeko batez besteko epea 20,71 egunekoa izan zen iaz —hobekuntza nabarmena 2019koaren aldean, 23,45 egunekoa izan baitzen orduan—. 30 egunetik beherakoa izan dadila eskatzen du araudiak. “Udalak obrak eta zerbitzuak kontratatzen dizkien enpresa guztiek epe egokian kobratzen dute, eta hori ona da gizarte osoarentzat”, nabarmendu du Ogasun zinegotziak.\nZor biziaren muga ere bete zen —ezin du gainditu ez diru-sarrera ez-finantzarioen, ez likidatutako diru-sarrera arrunten portzentaje jakin bat—. Hain zuzen ere, 83,7 milioi eurokoa zen Udalaren zorra urte bukaeran —106,2 milioi udal-sozietateak ere kontuan hartuz gero—.\nAzkenik, kontu-hartzaile nagusiak jakinarazi duenez, % 1,61eko finantzaketa-ahalmena zuen Udalak likidatutako 2020ko ekitaldian, diru-sarrera ez-finantzarioei dagokienez, eta, beraz, aurrekontu-egonkortasuna erakusten du. Aurreko urtean % 2,83koa izan zen magnitude hori.\nKontu-hartzaileak egindako gomendioak direla eta, Ogasuneko zinegotziak planteatu du, konpromiso gisa, besteak beste kontratazioan hobekuntzak egitea, hornitzaileen prozedura arrunta izan dadin faktura elektronikoa aurkeztea.


Pelota eskola | Berriatua Bizi\nPosted on otsailak 3, Ostirala by kalamendi\n«Dena lortzera» doaz berriatuarrak\nBerriatua, Herriak, Kirola\nBerriatuko zestalariek abiada bizia hartu dute. Euskal Herriko kluben artekoan hiru jardunaldi pasa dira, eta hiruetan partida guztiak irabazi dituzte, bai seniorretan, baita ohorezko mailan be.\nIazko marka bardindu, edota «ahal bada hobetu» nahi dute Roberto Lekueren mutilek. «Dena lortzera goaz, aurten be». Iaz, kluben artekoan eurek lortu zuten garaipena, ohorezko mailan, Lekue eta Bilbaoren eskutik. Aurten, Lekuek Aimar dauka lagun, eta monentura arte, lan bikaina egiten ari dira. «Mutriku izan dute aurkaririk gogorrena momentura arte», dio Lekuek. «Gureekin batera, mutrikuarrak, markinarrak eta Gasteizkoak sailkatuko direlakoan nago».\nIaz ez bezala, seniorretan be parte hartzen ari dira berriatuarrak. Sei bikote dituzte lehian. Eta asteburu honetan lau bikote elkarren aurka ariko dira: Berriatua A-Berriatua C eta Berriatua B-Berriatua D. «Oraingoan batek edo bestek galdu egin beharko du, baina finalerdietara heltzeko arazorik ez dutela izango uste dut».\nSeniorren lehiak zapatuan jokatu behar ziren, baina azkenean, atzo jokatu zituzten. Mendibarrenen izan ziren norgehiagokak.\nGainontzeko lehiak buruan\nIaz Bizkaiko klubentzako pisu handia duten hiru txapelketak eskuratu zituzten Berriatuko zestalariek: kluben artekoa (ohorezko mailan), Bizkaiko Txapelketa eta Corte Ingles Txapelketa (gazte zein senior mailan).\nAurtengo helburua iazkoa bere osotasunean errepikatzea dela sio Lekuek. «Aukerak dituztela ikusten dut», dio. «Pozik nago mutilekin eta pozik lortutakoagaz. Ilusio horri eustea nahi dut».\nBerriatuko zesta eskolak kanpoko txapelketetan parte hartzeaz gain, herrian be antolatzen ditu norgehiagokak. Horren adibide dira, Desanexio Txapelketa, San Gregorio Txapelketa eta Banakako Txapelketa. «Mutilak martxan mantentzen ditu horrek. Euren prestaketarako baliagarria da, eta bide batez, frontoiari eta herriari bizia emoten diote».\nZesta eta pala\nBerriatuko zesta eskolak orain artean zesta jokalariak bakarrik biltzen zituen.\nZestako 43 lizentzia dituzte berriatuarrek. «Umeen, txikien eta gazteen mailako bina zestalari ditugu. Besteak seniorrak dira».\nIaz, pala jokalarien lau lizentzia atara zituzten. «Bi berriatuarrak dira, eta beste bi ondarrutarrak», dio Lekuek. «Asteburu honetan ekingo diote Udaberri Txapelketari. Ia hauek be albiste onak ekartzen dituzten».\nPost hau Hemeroteka atalera eta pala,zesta laburpen hitzekin kalamendi-k bidalia da. Gogokoetara gehitzeko lotura iraunkorra.


Iphone-ak sexistak ote dira? — Gaztezulo\nIphone-ak sexistak ote dira?\nIphone-ak sexistak ote dira? Emakume askoren kritikak jaso ditu Appleren telefono berriak, eta ez da marka bakarra. https://www.gaztezulo.eus/albisteak/iphone-ak-sexistak-ote-dira https://www.gaztezulo.eus/albisteak/iphone-ak-sexistak-ote-dira/@@download/image/Captura de pantalla 2019-11-27 a las 10.46.00.png\nEmakume askoren kritikak jaso ditu Appleren telefono berriak, eta ez da marka bakarra.\nHilabete honetan aurkeztu du Applek bere Iphone berria, baina ez da denen gustukoa izan; hain zuzen, asko dira tamainaz kexatu direnak, gehienak emakumeak. Horregatik, Iphone berria sexista dela salatu dute; gizonen eskuen tamainarako diseinaturik dagoela alegia, eta ez emakumeentzat.\nAdi datuei; iPhone Xs Max berriaren pantailak 15,75 zentimetroko altuera dauka eta 7,74 zentimetroko zabalera; aldiz, aurrekoak 14,36 zentimetroko altuera zuen, eta ez zen gutxi. Emakumeen eskuen bataz-bestea Erresuma Batuan aldiz 16 zentimetroko altuera du, eta Espainian 17,2 zentimetrokoa. Ikus daitekeenez, emakume gehienen ia esku osoaren tamaina bera dute telefono berriek.\nEz da sexitatzat hartzen den produktu bakarra; bideojokoetako joystick-ekin ere berdina gertatzen da, eta emakume askok haurrentzat diseinatutakoak erabiltzen dituzte erosoagoak zaizkielako. Eta zer esan galtzetako poltsikoez? Emakumeen galtzen poltsikoek ezer gutxi gordetzeko balio izaten dute, eta zer esanik ez egun diseinatzen diren mugikorrak.


Konstante (enperadorea) - Wikipedia, entziklopedia askea.\n337ko maiatzaren 22a (egutegi gregorianoa) - 350 (egutegi gregorianoa)\n337ko maiatzaren 22a - 350eko urtarrila\n← Konstantzio II.a - Juliano Apostata →\nItalia, 320 (egutegi gregorianoa)\nElne, 350eko urtarrilaren 18a (egutegi gregorianoa) (29/30 urte)\nMausoleum of Centcelles (en)\nOlympias of Armenia (en)\nKonstante (latinez: Flavius Julius Constans; 320 - 350ko urtarrilaren 18), erromatar enperadorea izan zen 337tik hil zen arte. Konstantino I.a Handia eta Faustaren hirugarren semea izan zen.\nAitaren heriotzaren ostean, 337an, Konstantino II eta Konstantzio II anaiekin batera izan zen enperadorea Konstante. Konstantino II.a haren gaztetasunaz eta eskarmentu ezaz baliatuta, Italia eraso zuen 340an Konstanteren lurraldeak gobernatzeko. Hala ere, Aquileia hirian suertatutako batailan hil zen Konstantino II.a.\n350ean, Magnentzio jeneralak bere burua izendatu zuen enperadore Rhin ibaiko legioen babesarekin. Segidan mendebaldeko erdi osoa zeukan bere atzean. Konstantek ez zuen inolako laguntzarik haren postuari eutsi ahal izateko. Hortaz, ihes egin behar izan zuen. Nolanahi ere, Galiako hegoaldean atzeman eta hil zuten Magnentzioko jarraitzaileek.\nWikimedia Commonsen badira fitxategi gehiago, gai hau dutenak: Konstante (enperadorea)


Osakidetzan aplikatu diren murrizketetan atzera egiteko eskatu dugu | LAB SINDIKATUA\nZerbitzu Publikoak Osasungintza Osakidetzan aplikatu diren murrizketetan atzera egiteko eskatu dugu\nOsakidetzan aplikatu diren murrizketetan atzera egiteko eskatu dugu\nGaur, hilak 24, Osakidetzako sindikatuok (SATSE, ELA, LAB, SME, CCOO, UGT eta ESK), Gasteizko Santiago Ospitalaren aurrean mobilizatu gara murrizketak salatu eta enpleguaren defentsa egiteko. Azken urteetan langileon lan baldintzen prekarizazioa ekarri duten murrizketak aplikatu dituzte Gobernu ezberdinek. Horregatik, osatzen ari den gobernu berriari Osakidetzako langileon aldarrikapenei erantzun bat emateko eskatu diegu.\nLangileen eskaerek pairatzen duten prekarietatea gainditzea dute helburu. Alde batetik enplegua sortzea ezinbesteko ikusten dute. Ezin da ahaztu Osakidetzako plantillaren heren bat behin-behinekoa dela eta gaur egun lanean den langile kopurua ez dela inondik inora nahikoa kalitatezko zerbitzua eskaini ahal izateko. Beraz Osakidetzari zein gobernu berriari Europatik etorritako sententziak gauzatzeko exijitzen diogu, beharrezko diren lanpostu finkoak sortuz Osakidetzan.\nOsasun publikoaren defentsan, langileek galdutako eskubideen berreskurapenean eta baldintzetan beharrezkoak diren hobekuntzetan urratsak emateko ordua dela deritzogu eta hala eskatzen diogu Gobernu berriari. Horrekin batera azken urteetan ezeztatua egon den negoziazio kolektiborako eskubidea aldarrikatzen dugu.


Fontangy - Wikipedia, entziklopedia askea.\n47°20′46″N 4°21′22″E / 47.3461°N 4.3561°E / 47.3461; 4.3561Koordenatuak: 47°20′46″N 4°21′22″E / 47.3461°N 4.3561°E / 47.3461; 4.3561\nClamerey, Mont-Saint-Jean, Vic-sous-Thil, Charny, Missery, La Motte-Ternant, Nan-sous-Thil eta Noidan\n70 (%51.1) 69 (%50.4)\nFontangy Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 162 biztanle zituen.\n2007an Fontangy udalerrian erroldatutako biztanleak 151 ziren. Familiak 68 ziren, horien artean 24 pertsona bakarrekoak ziren (8 bakarrik bizi ziren gizonak eta 16 bakarrik bizi ziren emakumeak), 24 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 106 etxebizitza zeuden, 69 familiaren etxebizitza nagusia ziren, 22 bigarren erresidentzia ziren eta 14 hutsik zeuden. 104 etxeak ziren eta 2 apartamentuak ziren. 69 etxebizitza nagusietatik 58 bere jabearen bizilekua ziren, 9 alokairuan okupaturik zeuden eta 2 doan lagata zeuden; 4 etxek bi gela zituzten, 16 etxek hiru zituzten, 16 etxek lau zituzten eta 33 etxek bost zituzten. 51 etxek euren parking plaza propioa zuten azpian. 38 etxetan ibilgailu bat zegoen eta 21 etxetan bat baino gehiago zituzten.\nFontangy udalerriko biztanleria-piramidea 2009an .\n2007an lan egiteko adina zuten pertsonak 90 ziren, horien artean 74 aktiboak ziren eta 16 inaktiboak ziren. 74 pertsona aktiboetatik 65 lanean zeuden (37 gizon eta 28 emakume) eta 9 langabezian zeuden (5 gizon eta 4 emakume). 16 pertsona inaktiboetatik 4 erretiraturik zeuden, 7 ikasten zeuden eta 5 "bestelako inaktibo" gisa sailkaturik zeuden.\n2009an Fontangy udalerrian 69 unitate fiskal zeuden, 149 pertsonek osaturik. Pertsona bakoitzeko diru-sarrera fiskalaren mediana urteko 17.555 euro zen.\n2007an zeuden 10 komertzioetatik, 3 eraikuntza enpresak ziren, 1 ibilgailuen saltze eta konpontze enpresa zen, 2 ostalaritza eta jatetxe enpresak ziren eta 4 zerbitzu enpresak ziren.\n2000. urtean Fontangy udalerrian 18 nekazaritza-ustiategi zeuden, 1.860 hektarea erabiltzen.\nBNF: 15250567w (data)\nOrriaren azken aldaketa: 11 otsaila 2021, 19:42.


Rikardo Arregi gogoan hartuko dute Andoainen, egun osoan zehar - Andoain - Aiurri.eus\nRikardo Arregi irakurtzen\nRikardo Arregi gogoan hartuko dute Andoainen, egun osoan zehar\nJon Ander Ubeda 2019-11-28 07:56\nAurten bete dira 50 urte Rikardo Arregi hil zela, eta Andoaingo Udalak “Rikardo Arregi irakurtzen” egun osoko ekimena aurrera eramango du. Kazetari eta ekintzailearen artikuluen irakurtaldi publikoa egingo dute, Bastero plazan, goizeko 10:00etan hasi eta 18:00ak arte. Iluntzeko 19:00etan, berriz, Rikardo Arregi Kazetaritza Sarien berri emango dute Bastero Kulturgunean.\nUdalak prentsara bidalitako oharraren arabera, zortzi orduetan zehar 336 pertsonek parte hartuko dute: “Andoaingo herritarrak, euskaltegiko eta ikastetxeetako ikasleak, irakasleak, kazetariak, Andoaingo Udaleko eta Eusko Jaurlaritza, Nafarroako gobernua eta Gipuzkoa eta Bizkaiko Foru Aldundietako ordezkariak, euskalgintzan, kulturgintzan eta gizartegintzan ari direnak, idazleak… gazte eta zahar, askotariko herritarrak izango dira Rikardo Arregiren testuei ahotsa emango dietenak Basteroko plazako ekitaldi publikoan”.\nLehen irakurleak Rikardo Arregiren senideak izan dira: Begoña, Joseba eta Mikel anai-arrebak. Haien ondoren etorri dira Andoaingo alkatea eta Udaleko talde politiko guztien ordezkariak, herri erakundeetako ordezkariak eta Andoaingo ikastolan lehen irakasle izan zena. Irakurraldiari amaiera emango dio Ramon Saizarbitoria idazleak, zeina Rikardo Arregiren lagun-mina ez ezik, Rikardoren oso gertuko lankide izan baitzen, 1960ko urteetan besteak beste euskara, euskal kultura eta euskarazko liburugintza modernitatearen bideetan barrena bultzatzen.\nAmaieran omenaldia jasoko dute euskaldunen alfabetatze kanpainaren barruan Andoainen gau eskoletan euskara irakasten hasi ziren irakasle andoaindarrek.\nBerrituta dator aurten, bi sari banatuko baitira: Kazetaritza saria eta Komunikazio saria. Hauek dira zortzi finalistak:\nJon Artano (EITBrako, Latinoamerikan 2019. urtean eginiko kronika eta elkarrizketak).\nAna Galarraga (“Iraultza txikien lekukoak” atala Elhuyar aldizkarian).\nMiel Anjel Elustondo (“Zozoen elean” elkarrizketa sorta Berrian).\nKanaldudeko “Hurbiletik” saioa.\n2019. urteko Korrikaren komunikazio kanpaina.\nTtap aldizkari digitala (2019. urtean sendotzen bidean emandako pausoak).\nEgunean behin jokoa (CodeSyntaxek sortu eta garatua).\nOier Aranzabal (“Barruan gaude” podcasta Zuzeun).\nIñaki Elorza “Txapas” kazetariari, bere ibilbide periodistiko oparoaren aitormena eginez.


Hainbat erabaki garrantzitsu onartu ziren irailaren 28ko Osoko Bilkuran eta Tokiko Gobernu Batzordean - Albisteak - Astigarraga\nHainbat erabaki garrantzitsu onartu ziren irailaren 28ko Osoko Bilkuran eta Tokiko Gobernu Batzordean\nAtzo ospatu zituen Astigarragako Udalak iraileko Osoko Bilkura eta Tokiko Gobernu Batzordea. Hona hemen onartutako gai esanguratsuenen laburpena:\n2021eko udal aurrekontuaren aldaketa, kreditu transferentzia\nOsoko Bilkuran kreditu transferentzia onartu da, 2021eko aurrekontuan hainbat egokitzapen egiteko. Guztira 243.356,99 euro trasferitu dira partida batzuetatik besteetara, besteak beste ekimen hauen aurrekontu partidak egokitzeko:\nHaurreskolako kanpoko jolasgunerako\nTxalakako lokalean egur taila tailerra egokitzeko\nLarrialdiko etxebizitza osatzeko altzariz\nUdalak eskuratu berri dituen alokairu sozialerako 3 etxebizitza berrietan sukaldea eta abar jartzeko\nOialume-ko saneamendu sarea hobetzeko\n2022ko zerga fiskalei hasierako onarpena\nIrailaren 28ko Osoko Bilkuran hasierako onarpena eman zaio 2022ko udal zerga eta tasen ordenantzari. Alegazio epea zabalduko da orain.\nIrizpide nagusi gisa udal gobernuak %1,5eko igoera aplikatzeko proposamena egin du udal zerga eta tasa guztietan.\nTasa eta zerga zehatz batzuetan, bestelako egokitzapen eta eguneratze batzuk ere proposatu ditugu.\nTerrazak, 2020 eta 2021ean tabernei ez diegu tasarik kobratu terrazak jartzeagatik, pandemiaren ondorioz. 2022an tasa kobratzeari berrekitea proposatzen dugu.\nBeterri-Buruntza Mankomunitatea eratzeko akordioa\nAstigarragako Udaleko Osoko Bilkurak Beterri-Buruntza Mankomunitatearen estatutuak onartu ditu irailaren 28ko bilkuran.\nBuruntzaldeko eskualdea, egitura propiorik ez duen EAEko eskualde bakarra da eta erabaki honekin, aspaldiko erronkari emango zaio erantzuna. Mankomunitatearen azken helburua da Mankomunitatea osatzen duten udalerrien sustapen eta garapen sozioekonomikoa eta herritarren ongizatea hobetzen laguntzen duten jarduerak burutzea, besteak beste, enpleguaren, ekintzailetasunaren eta lurralde garapenaren arloan.\nHerri eskola handitzeko plan bereziari behin betiko onarpena\nUdala Herri eskola handitzeko proiektuaren lehen faseko exekuzio proiektua idazten ari da, ondoren proiektua Hezkuntza Sailaren esku utzi eta handitzeko lanak egin ditzan.\nHelburu horrekin, aldi berean, Udalak eskola handitzeko Plan Berezia idatzi du eta iraileko pleno honetan behin betiko onarpena eman dio.\nKale garbiketako zerbitzuaren eta argiteria mantentzeko zerbitzuaren esleipena\nKale garbiketako zerbitzua esleitu da osoko bilkura honetan: garbiketa zerbitzu orokorra Gureak Garbitasuna SLU enpresari esleitu zaio, bi urterako (beste hiru urtez luzatzeko aukerarekin), urteko 354.300,00 (BEZik gabe) euroko prezioan eta kamioiarekin urez garbitzeko zerbitzua Conmovil Vitoria SA enpresari, urteko 8.000,00 euroko prezioan. Garbiketa zerbitzuanri espaloi eta plazak garbitzeko makina berria gehituko zaio, garbiketa zerbitzuaren kalitatea handitzeko. Zerbitzu berria abenduan hasiko da martxan.\nBestalde, argiteri publikoa mantentzeko, kontserbatzeko eta konpontzeko zerbitzua esleitu dio Udalak Sice enpresari, urteko 29.080 euroko prezioan (kaleko argiteria eta eguzki panelen bidezko argiteria).\nUdal liburutegiko liburutegi laguntzaile lanpostua\nTokiko Gobernu Batzarrak liburutegiko laguntzaile plaza bat betetzeko deialdia eta oinarriak onartu ditu. Oinarriak eta deialdia laster argitaratuko dira Gipuzkoako Aldizkari ofizialean eta udalaren webgunean (Lan Eskaintzak izeneko atalean).\nBi zehapen espediente, zakur arriskutsuak muturrekorik gabe edo lotu gabe ibiltzeagatik\nTokiko gobernu batzarrak bi zehazpen espedeinte ebatzi ditu zakurrak kalean muturrekorik gabe eta aske ibiltzeagatik. 751 eta 1.500 euroko isunak jarri dizkie Udalak.\nMozioa, “Deskonektatu elektriketatik! Haien iruzurraren aurrean, burujabetza energetikoa!”\nEH Bildu Udaltaldeak argindarraren prezioa salatzeko eta Euskal Herriaren subiranotasun energetikoa eskatzeko mozioa aurkeztu zuen Osoko Bilkuran. EH Bilduren aldeko botoekin onartu zen mozioa.


Europar Batasuneko diputatuek EBrako estrategia berri baterako ikuspegia azaldu zuten Txinarentzat - EBko berriemailea\nEBk klima aldaketa eta osasun krisiak bezalako erronka globalen inguruan Txinarekin hitz egiten jarraitu beharko luke, giza eskubideen urraketa sistemikoen inguruko kezkak azaleratzen dituen bitartean. DESASTRES.\nOstegunean (uztailaren 15ean) onartutako txostenean, aldeko 58 botorekin, kontrako zortzi lau abstentziorekin Kanpo Arazoetako Batzordea EBk Txinari aurre egiteko estrategia berria eraiki beharko lukeen sei zutabe zehazten ditu: mundu mailako erronkei buruzko lankidetza, nazioarteko arauekin eta giza eskubideekin konpromisoa hartzea, arriskuak eta ahultasunak identifikatzea, lankidetzak sortzea ideiak dituzten bazkideekin, autonomia estrategikoa sustatzea eta defendatzea. Europako interesak eta balioak.\nOhiko erronkei aurre egitea, sortzen ari diren pandemiak barne\nOnartutako testuak EBren eta Txinaren arteko lankidetza jarraitua proposatzen du mundu mailako erronka batzuei buruz, hala nola, giza eskubideak, klima aldaketa, armagabetze nuklearra, munduko osasun krisiei aurre egitea eta alde anitzeko erakundeen erreforma.\nParlamentariek ere eskatu diote EBri Txinarekin harremanetan jartzeko, epidemia edo pandemia bihur daitezkeen gaixotasun infekziosoen aurrean erantzun ahalmenak hobetzeko, adibidez, arriskuen mapen eta alerta goiztiarren sistemen bidez. COVID-19ren jatorriari eta hedapenari buruzko ikerketa independentea egiteko baimena ere eskatzen diote Txinari.\nMerkataritza marruskadurak, EBko harremanak Taiwanekin\nEuroparlamentariek EB-Txina harremanaren garrantzi estrategikoa azpimarratzen dute, baina argi dute Inbertsioetarako Akordio Integrala (CAI) berresteko prozesua ezin dela hasi Txinak eurodiputatuen eta EBko erakundeen aurkako zigorrak altxatu arte.\nKideek Batzordeari eta Kontseiluari EBko inbertsio akordioarekin Taiwanekin aurrera egiteko eskatu diete berriro.\nGiza eskubideen urraketen aurkako elkarrizketa eta ekintza\nTxinan giza eskubideen urraketa sistemikoak gaitzetsita, europarlamentariek EB-Txina aldian behin giza eskubideei buruzko elkarrizketa eta aurrerapenak neurtzeko erreferentziak ezartzea eskatzen dute. Elkarrizketak, besteak beste, Xinjiang, Barne Mongolia, Tibet eta Hong Kong giza eskubideen urraketak jorratu beharko lituzke.\nGainera, eurodiputatuak deitoratu egiten dituzte Xinjiang-ekin hornidura-katearen arteko loturak moztu dituzten Europako konpainien aurkako Txinako behartzea, eskualdean behartutako lan egoeraren kezka dela eta. EBri dei egiten diete enpresa horiei laguntza eman diezaieten eta ziurtatu indarrean dagoen EBko legediak Xinjiangan gehiegikerietan parte hartzen duten enpresek EBn jardutea debekatzen dutela.\n5G eta Txinako desinformazioaren aurkako borroka\nEurodiputatuek azpimarratu dute estandar globalak garatu behar dituztela hurrengo belaunaldiko teknologietarako antzeko bazkideekin, hala nola 5G eta 6G sareekin. Segurtasun arauak betetzen ez dituzten enpresak baztertu egin behar direla diote.\nTxostenak eskatzen du Kanpo Ekintzako Europako Zerbitzuari mandatua eta beharrezko baliabideak ematea Txinako desinformazio operazioei aurre egiteko, besteak beste, Ekialde Urruneko StratCom Task Force sortzea.\n"Txina elkarrizketa eta lankidetza bilatzen jarraituko dugun bazkidea da, baina bere burua geopolitikotzat jotzen duen Batasunak ezin du gutxietsi Txinaren atzerriko politika aldarrikatzailea eta mundu osoko eragiketetan eragina, ezta giza eskubideekiko mespretxua eta alde biko eta alde anitzeko akordioekiko konpromisoa ere. Oraintxe da EBk bat egiten duen Txinako politika integral eta sendoago baten atzean, bere balioak eta interesak defendatzea ahalbidetzen diona, Europako autonomia estrategikoa eskuratuz merkataritzan, digitalean eta segurtasun eta defentsa bezalako arloetan ", txostengilea Hilde Vautmans (Renew Europe, Belgika) esan zuen bozketaren ostean.\nTxostena Europako Parlamentu osoan bozkatuko da.\nPrentsa-oharra: Eurodiputatuek Txinarekin edozein akordio ukatzen dute zigorrak indarrean dauden bitartean (20.05.2021)\nPrentsa-oharra: "Europarlamentariek EBri deitzen diote Txinaren aurkako demanda aztertzeko Hong Kongengatik" (19.06.2020)\nEuropako Parlamentuaren Txinako Herri Errepublikarekiko Harremanetarako Ordezkaritza\nEB-Txina estrategia berria: Hilde VAUTMANS (Renew, BE), txostengilea - AFET Batzordearen adierazpena


Segurua eta funtsezkoa | Euskotren\nSegurua eta funtsezkoa\nEusko Jaurlaritzak indartu egin du garraio publikoan segurtasunari eta osasunari buruzko informazioa pandemian zehar\nEusko Jaurlaritzako Lurralde Plangintza, Etxebizitza eta Garraio Sailak, Euskotren sozietate publikoarekin batera (tren, metro, tranbia, autobus eta funikularren zerbitzuen operadorea) eta Euskadiko Garraio Agintaritzan (EGA) ordezkaritza duten enpresa operatzaileen eta erakundeekin lankidetzan, informazio-kanpaina berri bat sustatu du pandemia honetan garraio publikoan segurtasunari eta osasunari buruz.\nKanpaina horretan azpimarratu egiten dira enpresa operadoreek ezarritako neurri nagusiak, baita erabiltzaileek prebentzio arloan egindako ahalegina ere. Halaber, azpimarratzen du ezinbestekoa dela horiei denboran eustea osasun-krisiak dirauen bitartean: etengabe desinfektatzea, eskuak garbitzea, maskara jantzita eramatea beti, airea berriztatzea eta isilik bidaiatzea.\nEkintza komunitario bat da, erabiltzaile gehienen eta enpresa operadoreen artean dagoen lankidetza sakondu nahi duena, bidaia-baldintzak ahalik eta seguruenak izan daitezen. Garraio publikoa ezinbesteko zerbitzua da Euskal Autonomia Erkidegoko ekonomia- eta gizarte-jarduerarako, herritarren eguneroko bizimodua indarberritzen laguntzen baitu. Ildo horri jarraikiz, adierazi behar da euskal garraio-zerbitzuek ezarri egin dituztela Osasun Publikoko erakunde eskudunek gomendatutako prebentzio-neurriak, eta, gainera, erabiltzaileen laguntza arduratsua dutela. Hala, ahalbidetu egiten da garraio publikoan kutsatzeko arriskua txikia izatea, pandemiaren hasieratik egin diren azterlanek baieztatzen duten bezala.\nAzaroaren hasieran, euskal garraio-zerbitzuak berretsi egin zuen herritarrekiko konpromisoa, nahiz eta eskaerak behera egin zuen nabarmen, eta Euskadiko Garraio Agintaritzaren (EGA) azken bilkura osoan egiaztatu ahal izan zen euskal enpresa operadoreek ahalegin handia egin dutela zerbitzua ahalik eta osasun-berme handienekin eskaintzeko.\nBilkura horretan, garraio publikoko zerbitzuetan gehitzeko beste neurri gehigarri batzuk identifikatu ziren, besteak beste hauek: isilik bidaiatzeko gomendioa, garraio publikoan kutsatzeko benetako arriskuari (txikia bada ere) buruzko informazio-ekintza gehiago egitea erabiltzaileentzat, eta, denon erantzukizunari esker, arrisku hori are gehiago murriztea ahalbidetzen duten faktoreei buruzko informazio-ekintzak egitea.\nKomunikabideen, sare sozialen, kanpoko publizitatearen eta euskal enpresa operadoreen berezko komunikabideen bidez hedatu den informazio-kanpaina horren helburua da erabiltzaileek kalitatezko, funtsezko, segurtasun handiko eta konfiantzazko garraio-zerbitzu publikoei buruz duten informazioa eta orientabidea hobetzen laguntzea.


Undermount-en inaugurazioara goaz. Oilategi zahar bat zena, orain elkarte kultural ederra sortu dute Igeldon. ...\n09/12/2013 / Redacción\nDONOSTIARI FALTA ZAIONA\nDonostiari zer falta zaion jakiteko kalera irten gara. 30 hiritarrekin hitzegin dugu eta hau Danielek esan diguna: ´aireportua falta da´. ...\nAGENDA: ABENDUAREN 9TIK 15ERA BITARTE\nEgunero plan bana. Kurt Baker da agian asteko erregea, baina badago Lou Reed-en "Berlin" ikusteko aukera, Anna Calvi-ren kontzertua, Grosen merkatu bat, antzerkia... ...\n08/12/2013 / Redacción\nEz al genioke “tortilla euskaldun” izena eman behar? Ez al da jada horretarako garaia? Gure inguruko bost tortilla pintxotan dugu horretarako arrazoia. Espainiako tortilla pintxo guztiak probatu ...\n05/12/2013 / Redacción\nMIKEL PAGADI: %5 UMORETSU ETA %95 SERIO\nZorionez, ETB1-eko gidoilari xelebrea %5 umoretsu horrekin harrapatzen dugu. Mikel Pagadiri twiterra, pornoa, telesailak eta zientzia fikzioa gustatzen zaizkio. Baina ez dakigu zehatz-mehatz ordena zein den. ...\n03/12/2013 / Redacción\nAGENDA: ABENDUAREN 2tik 8ra BITARTE\nEgunero plan bana proposatzen dizugu. Ostegunean kalitatezko hiru kontzertu pilatzen badira ere -Niki Hill, So Cow eta The New Mendicants- badaude bestelako planik: 'Arrebato'-ren proiekzioa, abangoardiazko erakusketa bat, ...\n02/12/2013 / Redacción\nHegodun katu bat, Louvre, Morrison deituriko liburu denda eta Paris. Hauek dira Yurre Ugarte eta Joseba Larratxe gipuzkoarrek sorturiko 'Katu hegoduna' komiki digitalaren osagaiak. Maitasunaren hirian kokatzen da ...\n20/11/2013 / Redacción\nASTEAZKENAK OSTIRAL BERRIAK IZAN DAITEZKE\nAusarkeria zirudiena, ohitura bilakatzen ari da: astean zehar atera daiteke Donostian. Zerbait hartzera. Ostirala izango balitz bezala, baina asteazkenean. ‘Pagafantas’-ek egin antzera. ...\n17/11/2013 / Redacción\nEXPOSIFY: IRAGANERA ITZULERA\n'Regreso al Futuro'-ko fluzozko kondentsadorea, 'Indiana Jones'-en zartailua, 'Los Goonies'-en domina, 'Terminator'-en T800… ExpoSify erakusketan abentura, fantasia eta zientzia fikziozko filmetako pieza originalak eta erreplikak aurki daitezke. ...\n15/11/2013 / Redacción\nMusika maite dugunok asko zor diogu Juancarri. Rock and roll zale amorratua da, Irungo Bloody Mary dendan diskoak saldu, eta kontzertuak antolatzen dituena. Urteek aurrera egingo dute, baina ...


“Informazioa desintoxikatuko dugu, baratzeko lanekin egiten dugun bezalaxe” – Mundubat\nBerriak | Elikadura Burujabetza\nUrriaren 16an Kolonbiako Maria Cano Latinoamerikako Institutu Agroekologikoak (IALA) ezohiko eran ospatu zuen Elikadura Burujabetzaren Nazioarteko Eguna: “Alerta Maria Cano” podcast-a aurkeztuz, hain zuzen ere. Irratsaioa bi astean behin emitituko da, nekazariek eta nekazarientzako egina da eta hezkuntza, eztabaida eta nekazaritzari eta agroekologiari buruzko hausnarketa ikasleengandik haratago zabaltzea du helburu. Irratsaioak Facebook-en dituzte eskuragarri edozein entzulerentzako.\nUrteak dira Mundubatek “Universidad Campesina” edo Nekazarien Unibertsitate honen lana babesten duela (horrela deitzen diote irakasle eta ikasleek), agroekologia, elikadura burujabetza eta feminismo herrikoi eta baserritarra Kolonbiako komunitateetan bultzatze aldera.\nEkimen honi buruz gehiago jakiteko, Daymer Rios Cifuentes-ekin jarri gara harremanetan, IALA Maria Canon Komunikazioko Koordinazio Politiko eta Pedagogiko lantaldeko kidea da.\nMundubat: Nondik dator IALAn irratsaio bat egitearen ideia?\nDaymer Rios: “Universidad Campesina” edo Nekazarien Unibertsitatea sortzeko proposamena mahai gainean jarri genuen une beretik, ardura handia izan dugu gure langile klasearekin, nekazariekin, gure anai-arreba indigena eta afroekin eta pedagogia kritikoaren, feminismo herrikoi eta baserritarraren eta kalitatezko hezkuntza publikoaren aldeko apustua egiten duten komunitateekin. Ardura handia dugu, era berean, nekazal erreforma herrikoia, batasuna, bakea eta justizia sozialaren alde borrokan ari diren antolakunde eta pertsonekin.\nLehenengo irratsaioaren kartela. Argazkia: IALA María Cano.\nOrain irratia erraminta bezala erabiltzen dugu, izan ere, hausnartzeko, eraikitzeko eta lurraldean sozializatzeko balio digu. Ez da komunikazioaren esparruan abian jartzen dugun lehen ekimena. Idatzizko proiektu komunikatibo bat ere jarri genuen martxan, buletina eta nekazariek metodologiarekin lotutako esperientziak elkarbanatu eta sistematizatzeko kartillak banatzen genituen. Hurrengo pausua ikus-entzunezko materialetara jauzia ematea izan da. Laburmetraiak grabatu ditugu, eguneroko bizitza eta baratzeko erramintei buruzkoak. Hortik abiatuta, argazkilaritza bide eraginkorra bihurtu da institutuko ikasleen, lurraldearen eta komunitateen eraldaketak adierazteko. Horiek guztiak egiten, IALAn esaten dugun bezala, eginez ikasten dugu eta sortuz eta produzituz irakasten dugu. Esperientzia guzti horiek gaur gauden egoerara ekarri gaituzte: jadanik lau emisio izan dituen irratsaio bat dugu martxan.\nBidean poztasuna, barrea, umore txarra eta negarra, denak ezagutu ditugu. Proiektua aurrera ateratzeko egindako proposamen bakoitzean geure esperantza jartzen dugu, lurrak ematen digun guztia landu ahal izateko esperantza eta elikagaiek, euriak, eguzkiak, zapaltzen dugun lurrak, txorien txioek eta bizilagunekin batera hartzen dugun kafeak, bizitzak berak, adierazten duten maitasuna.\nM: Zer nolakoak dira irratsaioen edukiak?\nD.R.: Gure apustua da hainbat sesio egitea Nekazarien Unibertsitatean egiten diren ekintzei edo abian dauden prozesuei buruz askatasunez hitz egiteko. Programa bakoitzak hainbat atal ezberdin ditu. ‘Desintoxicando la noticia’ atalean aktualitatea mahai gainean jarri eta analizatu egiten dugu, komunikazioaren monopolioetatik jasotzen dugun desinformaziotik desintoxikatzeko. ‘Reminiscencias’ atalean, izenak berak adierazten duen bezala, gizateriarentzako mugarri historiko izan diren gertaera, obra edota pertsonak gogora ekarri nahi ditugu, betiere, geure gaurko konpromezua testuinguratu eta birpentsatzeko helburuarekin. Programaren epizentroa ‘Ecos de la montaña’ atala da. Mendialdeko pertsonen ahotsak eta esperientziak ekartzen ditugu landa eremukookin elkarbanatzeko, eztabaidatzeko eta elkarrekin eraikitzeko. ‘Con aroma a pueblo’ da beste bat. Poemak, trovak, koplak, musika herrikoia eta bestelako espresio kulturalak ekartzen ditugu honetan, gure izaera baserritarrari bizitza ematen diote horiek eta espazio bat zor diegu kultura globalizatu honetan. Azkenik, ‘Escuchando a la huerta’ atala ere badugu. Baratza erresistentziaren sinboloa da, geure gizartearen eraikuntzarena, hor egiten dute bizitza haziek, eta beraz, baita geuk ere. Jakintza eta egiteko moduak elkarrekin trukatzeko espazioa da, baita landareei eta horien erabilerei buruzkoak ere.\nM: Irratiaren “gerra oihua” hauxe da: “Lurra lantzen dugu, landatutakoari ongarria eman, berriak desintoxikatu, gu gara Alerta Maria Cano!”. Zer esan nahi duzue berria desintoxikatzeaz ari zaretenean?\nD.R.: Viotako herrian geunden, Raul Valbuen Ferlan, formakuntza, kapazitazio eta produkziorako gure nekazal zentroetako batean. Bertan dago IALA Maria Cano Nekazarien Unibertsitatearen egoitza. Barre algara eta kafe artean, hotz handiko egun batean, giza organismoa garbitu eta sendatzeko ekintzez ari ginen, elikaduraz, praktika osasungarriez eta pentsamendu kritikoaz. Irratsaio bat sortzeko proposamena atera zenean isiltasuna egin zen eta elkarri begiratu genion buruarekin baiezko keinua eginez. “Hori da, berriak desintoxikatuko ditugu baratzeko lanen bitartez!” esan zuen gutako batek. Ez gara agrotoxikorik ez erabiltzeaz soilik ari, elikagaiak ingurumena zainduz lortzeaz ari gara, haziak babestu eta trukatzeaz, janaria prestatzen eta sukaldatzen dugun moduaz. Guzti hori komunikazio monopolioek egiten duten desinformazio masiboarekin konparatu daiteke, laborategietan manipulatutako hazia bezala, bere lurretik urrun, elikagaiak sortzen diren lekutik urrun; eta antolakuntza prozesuekin ere konparatu daiteke, guk bizitzaren defentsara bideratzen baititugu horiek.\nEz da bakarrik ekintzak eta proposamenak partekatzea elikadura burujabetzaren, feminismo baserritarraren edo parte-hartzearen bidean. Bide horretan ematen den formakuntza prozesua ere bada kontuan hartzekoa. Gidoia idazten dugunean eta grabatzen dugunean guztiok egoten gara adi eta elkarri laguntzen diogu soinuarekin, enkoadraketarekin eta amaierako balorazioarekin. Horixe da garrantzitsuena komunikazio prozesuan: formakuntza, ihardespenak eta artikulazioak.\nM: Komunikazio aldarrikatzaile eta baserritar honekin jarraitzeko zer beste proiektu dituzue buruan?\nIALAko kideak Bogotako landa eremuko ezagutza eta pedagogien inguruko lehen topaketan. Argazkia: IALA María Cano.\nD.R.: Ikasleen laguntzarekin lurralde eta komunitateetara iritsi nahi dugu eta komunikazio taldeak formatu bertan. Leku gehiagotara helduko diren eta gai zabalagoei helduko dieten programak sor ditzaten da helburua, horrela, “Alerta Maria Cano” lantalde nazional bezala osatzeko. Kolonbiako zokorik ezkutuena ere ikusgarri egin nahi dugu, eta horretarako, online eta AM zein FM frekuentzietan funtzionatuko duen irratia baliabide egokia delakoan gaude. Buletina indartu nahian ere ari gara, arazo ekonomikoak direla eta PDF formatuan argitaratzen baitugu. Oso ale gutxi ditugu inprimatuta.\nWebgune ofizial bat sortzea da buruan dugun beste proiektua. Webgunea gure operazioen zentroa izango litzateke, egindako ekintzei buruzko informazioa trukatzeko. Gainera, atal bat nahi dugu programen podcast-ak uneoro eskuragarri izateko, eta beste bat feminismo baserritar eta herrikoiaz jarduteko.\nM: Nola entzun dezakegu irratsaioa? Zer egin dezakegu entzuleok proiektua babesteko?\nD.R.: Irratsaioa gure Facebook orrian entzun daiteke, “Instituto Agroecológico Latinoamericano Maria Cano” orrian, asteazkenetan iluntzeko 20:00etan, Kolonbiar orduan, hamabostean behin. Gonbidapena luzatu nahi diegu entzule guztiei esperientzia hau zabaldu dezaten. Borondatez eta elkartasunez aurrera eramandako proiektua da eta guztiz ongietorriak dira iradokizunak, laguntza teknikoa, eta batez ere, ekipoak. Eskertzen ditugu FENSUAGROk kolonbiar gazteriarekin hartutako konpromezu honi oihartzuna ematen dioten espazioak. Mundubati ere eskerrak eman nahi dizkiogu gure lana babesteagatik eta kolonbiar gazteria hezteko proiektu honekin sinesteagatik. Eskerrik asko.\nNo Replies to "“Informazioa desintoxikatuko dugu, baratzeko lanekin egiten dugun bezalaxe”"


Epaiketa politiko gehiagorik ez - Steilas\nSei hilabetetik gora luzatu da Madrilen berrogei pertsonaren kontra izandako auzia; hauetako asko Herri Batasunaren Mahai Nazionaleko eta Batasunako kide izan ziren, edota Euskal Herritarrok koalizioko buru.\nBeraz, kargu-froga gisa agertu dira delitu ez ziren egintzak, baita hala aitortu ere; pertsonen eta erakundeen helburu politikoak juzkatzen dira, ez erabiltzen dituzten bitartekoak; jardun politikoa epaitzen da, ez zigorgarriak liratekeen egintzak.\njoakin2014-03-12T12:23:22+01:002014 12 martxoa |Albisteak, EAE, Jendarte mugimenduak, Prentsa Oharrak|


Hamalau (Aramaio) - Wikipedia, entziklopedia askea.\nHamalau Espainiako Alderdien Legea onartu ondoren Aramaion sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.\nPlataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 306 izan ziren boto nuluak, emandako botoen %30,97.\nAzken aldaketa 30 martxoa 2020(e)an, 12:13(e)tan